Milorad Ddoik - Dnevni list Danas\nPočetna » Milorad Ddoik\nSrpski član i predsedavajući Predsedništva BiH Milorad Dodik ponovio je danas da na prostoru Republike Srpske neće biti izgradnje i opremanja migrantskih centara.\nRepublika Srpska je 29 godina nakon osnivanja uprkos brojnim izazovima postala demokratski, politički i institucionalno stabilna zajednica za život svih naroda, poručili su zvaničnici Srpske na Svečanoj akademiji koja je večeras održana u Banjaluci povodom obeležavanja Dana Republike i istakli da je istorijski cilj samostalna Republika Srpska.\nZapadne zemlje rade pritisak i lom, a Rusija ovde i nema neki uticaj, izjavio je član Predsedništva Bosne i Hercegovine Milorad Dodik uoči posete ruskog ministra spoljnih poslova Sergeja Lavrova Bosni i Hercegovini.\nPiše: S.D. 13. 12. 2020.\nTrenutna struktura BiH, s entitetima i kantonima, koja je nasleđe rata, dokazala je da ne može osigurati adekvatnu vlast, rekao je profesor američkog Univerziteta “DŽons Hopkins” Daniel Server u intervjuu Oslobođenju koji sarajevski list objavljuje danas.\nTelefonski razgovor Dodika i Lavrova: Ukinuti međunarodnu upravu\nČlan Predsedništva BiH Milorad Dodik i ministar spoljnih poslova Rusije Sergej Lavrov konstatovali su danas u telefonskom razgovoru da je vreme međunarodne uprave, oličene u visokom predstavniku, isteklo i da BiH mora autonomno i suvereno donositi odluke o svojoj budućnosti, prenosi Klix.\nPredsednik Saveza nezavisnih demokrata (SNSD) Milorad Dodik izjavio je danas da bi trebalo obustaviti glasanje putem pošte i da je prevara koja se priprema glasanjem na taj način sada daleko štetnija za izborni proces, prenosi Srna.\nPiše: FoNet 24. 10. 2020.\nDodik, Cvijanovićeva i Višković sutra na sastanku s Lavrovim u Beogradu\nDelegacija Republike Srpske, koju će predvoditi srpski član Predsedništva BiH Milorad Dodik, sastaće se sutra u Beogradu sa ministrom spoljnih poslova Rusije Sergejom Lavrovim.\nDodik: Sutra odluka o kretanju strarijih osoba\nČlan Predsedništva BiH Milorad Dodik rekao je da će sutra biti doneta odluka da osobama starijim od 65 godina bude dozvoljeno kretanje utorkom i petkom od 07:00 do 10:00 sati, kako bi im bilo omogućeno da obave osnovne stvari, odu do prodavnice i banke.\nDodik ponovio da neće dati saglasnost za angažovanje vojske zbog migrantske krize\nSrpski član Predsedništva BiH Milorad Dodik izjavio je danas da je ranije odbio zahtev da se Oružane snage angažuju na granici BiH zbog migrantske krize i da se po tom pitanju ništa nije promenilo.


Kako je crkva napravila preokret: Potrošnja alkohola u Rusiji opala za 80% za 7 godina – DnevniZurnal\nPosted by Napisao admin June 16, 2021 20 Views\nPotrošnja alkohola u Rusiji smanjena je za 80% tokom poslednjih 5-7 godina, izjavila je nedavno ministarka zdravlja Veronika Skvortsova na ekonomskom Gajdar forumu.\nGajdar Forum je godišnji događaj u Moskvi koji okuplja ekonomiste, dobitnike Nobelove nagrade, vodeće profesore i predstavnike ruske i strane elite kako bi razgovarali o gorućim problemima, posebno kada je reč o položaju Rusije i njene strateške uloge u svetu.\n„Uspeli smo da smanjimo potrošnju alkoholnih pića za 80% po glavi stanovnika …“, izjavila je Skvortsova i napomenula da je u međuvremenu, „broj osoba koje se aktivno bave sportom porastao za više od 40%“.\nTakođe je primetila da je upotreba cigareta kod odraslih opala za 22%, a trostruko je smanjena među decom i adolescentima.\nPrema izveštaju Svetske zdravstvene organizacije iz 2012. godine, broj Rusa koji piju nekoliko puta nedeljno do tada je opao na 5%, a broj onih koji piju nekoliko puta mesečno na 33%. Utvrđeno je da ruski državljani piju otprilike koliko i građani Danske, Velike Britanije i Hrvatske.\nRuska pravoslavna crkva igrala je ključnu ulogu u smanjenju količine konzumiranja alkohola u zemlji. Danas u Rusiji postoji više od 500 aktivnih projekata protiv alkoholizma pod pokroviteljstvom Crkve.\n„Jedno od najuspešnijih dela Crkve je proslava Sveruskog dana trezvenosti – 11. septembra“, izjavio je Valerij Doronkin, šef Koordinacionog centra za borbu protiv alkoholizma i podržavanje trezvenosti Sinodskog dobrotvornog odeljenja.


Petar Denda i dalje na čelu USNS - USNS\nPetar Denda, novinar Radio-televizije Srbije, dobio je novi četvorogodišnji mandat na mestu predsednika Udruženja sportskih novinara Srbije (USNS). Na izbornoj skupštini u Beogradu izabran je jednoglasno, kao jedini kandidat, a prisutni su bili svi članovi skupštine. Opšti je utisak – to su u svojim izlaganjima istakli i neki članovi skupštine – da je Denda svojim angažovanjem u prethodne četiri godine sasvim zaslužio novo poverenje.\nNovi – stari predsednik našeg esnafskog udruženja je u prethodnom mandatu pre svega obezbedio finansijsku stabilnost, zahvaljujući ogromnoj podršci Minstarstva za sport, broj članova je u prethodne četiri godine porastao do brojke 290, pokrenut je internet portal USNS, na kome se mogu naći izveštaji, reportaže i komentari naših članova. Prema mišljenju delegata Skupštine ugled i ozbiljnost tradicionalne dodele godišnjih priznanja USNS je podignuta na mnogo viši nivo u prethodnom periodu. Kroz saradnju sa Fakultetom za sportsko novinarstvo pružena je šansa i podrška mladim i neafirmisanim budućim kolegama.\nNa sednici je najavljeno i formiranje Saveta novinara koje će raditi na daljem unapređenju rada Udruženja.\nIzabran je i novi Izvršni odbor USNS-a u kojem su: Jovan Sekulić, Sašo Ilijoski (TV Arena), Dejan Stevović (Sportski žurnal), Zorica Đoković (TV Lav, Užice), Dušan Jocić (Narodne novine, Niš), Mirjana Novković (USN Subotice), Ljubenko Zvizdić (Radio Novi Sad), Rada Nikolić (Sport klub), Žikica Babović (portal Nova) i Predrag Dučić (Mocart sport).\nNovi predsednik Nadzornog odbora USNS-a je Predrag Kovačević, predsednik USN Čačka, a članovi tog odbora su Stojan Petković (predsednik USN Kraljeva) i Aleksandar Daišević (USN Kraljevo).


FINANSIJE TOP mesečnika “BIZNIS I FINANSIJE” 2021/22 Banka Intesa vodeća po tržišnom učešću i dobiti, Dunav osiguranje po ostvarenoj premiji – Plodna Zemlja\nBanka Intesa je bila najprofitabilnija banka u Srbiji u 2021. godini, sa ostvarenom dobiti od 10,4 milijarde dinara, pokazuje rang lista objavljena u godišnjoj ediciji „Finansije TOP“, u izdanju ekonomskog mesečnika „Biznis i finansije“. Na drugom mestu je Raiffeisen banka sa dobiti od 8,6 milijardi dinara, dok je trećeplasirana banka sa domaćim kapitalom, AIK banka, koja je prethodnu godinu završila sa dobiti od 7,7 milijardi dinara. Među prvih pet banaka po dobiti na rang listi „Finansije TOP“ slede Unicredit banka i OTP banka. Banka Intesa i dalje ima najveće učešće na domaćem tržištu od skoro 15%, iako u proteklim godinama nije preuzimala druge banke, izuzev delova poslovanja pojedinih tržišnih učesnika. OTP banka je posle preuzimanja Vojvođanske i Societe Generale banke postala druga najveća banka u Srbiji sa udelom od 13,5%, a prema rang listi „Finansije TOP“ treća po veličini je Raiffeisen banka sa učešćem od 12,1% nakon preuzimanja Credit Agricole banke.\nRaiffeisen banka je ovom akvizicijom promenila dosadašnju strategiju koja se oslanjala na oprezni organski rast, i to u teškom trenutku kada se po izbijanju rusko-ukrajinskog rata vrednost matične kompanije u Beču više nego prepolovila, navodi se u godišnjoj ediciji magazina „Biznis i finansije“. Na četvrtom mestu je NLB Komercijalna banka sa udelom od 11,1% nakon završenog spajanja, dok je UniCredit banka koja je u ovim procesima ostala po strani, posle dužeg vremena pala na peto mesto, sa udelom od 10,4%. AIK banka je nakon izbijanja rata u Ukrajini preuzela u kratkom roku Sberbanku u Srbiji, dostigavši tržišno učešće od oko 9%. Prema rang listi „Finansije TOP“, jedina banka u državnom vlasništvu, Poštanska štedionica, zauzima solidnu sedmu poziciju sa udelom od nepunih 7% na domaćem tržištu.\nBankarski sektor u Srbiji je u 2021. godini povećao ukupnu zaradu za petinu, na 49,3 milijarde dinara, ali se prinos na kapital od nepunih sedam procenata teško može meriti sa poslovanjem u pretkriznom periodu. Banke su prošle godine zabeležile neto prihod od kamata u visini od 129,1 milijardu dinara, što je manje u odnosu na isti pokazatelj ostvaren još 2015. godine (129,8 milijardi dinara) i ukazuje na ograničenja koja su banke imale u svom osnovnom poslovanju tokom dugogodišnjeg perioda niskih kamata. Banke su, zato, iskoristile svoj dominantan položaj na tržištu Srbije da uvećaju neto prihod po osnovu naknada i provizija na rekordnih 55,7 milijardi dinara prethodne godine i tako poboljšaju ukupni rezultat.\nDunav osiguranje je u 2021. godini bilo na prvom mestu po visini premije koja je iznosila 31,6 milijardu dinara, a drugoplasirano je Generali osiguranje sa ostvarenom premijom od 23,4 milijarde dinara. Oba osiguravajuća društva su zabeležila značajan godišnji rast premije, a među prvih pet po visini premije u 2021. godini na rang listi „Finansije TOP“ slede DDOR, Wiener Städtische i Triglav osiguranje.\nMeđu osiguranjima sa najvećim rastom je i dobrovoljno zdravstveno osiguranje, koje je prikupilo 1,5 milijardi dinara više premije za godinu dana, te ona sada iznosi 6,9 milijardi dinara, što je rast od 27,5%. Dobrovoljno zdravstveno osiguranje se sada, međutim, suočava sa problemima zbog negativnog uticaja inflacije na usluge u zdravstvenom sektoru.\nNaime, dok su ranije osiguravači mogli da računaju da se cene zdravstvenih usluga neće menjati u periodu od godinu dana, koliko i traje polisa, sada se cene u privatnim zdravstvenim ustanovama menjaju tromesečno, ističe se u ediciji „Finansije TOP“.\nUkupna vrednost imovine svih otvorenih fondova u Srbiji je 2021. godine iznosila 75,4 milijardi dinara ili oko 641 milion evra, što je godišnji rast od 46%. Kao i godinu ranije, u strukturi imovine prednjače novčani fondovi sa udelom od 88%, a fondovi su najviše ulagali u novčane depozite (75%) i potom u obveznice Republike Srbije (18%).\nPrema procenama koje su izneli predstavnici finansijskog sektora, nadležni u republičkoj vladi i nezavisni ekonomski analitičari, finansijski sektor u Srbiji je stabilan uprkos poremećajima koje su izazvali pandemija i rat u Ukrajini. Za razliku od prethodne finansijske krize, kada je država na saniranje posledica na finansijskom tržištu potrošila čak 900 miliona evra, finansijski sektor trenutno ne predstavlja veću opasnost za javne finansije, saglasni su analitičari.\nStručnjaci ističu da se u postojećem geopolitičkom i vojnom sukobu Srbija nalazi u vrlo nezavidnoj poziciji. Ukoliko naša zemlja ostane pri stavu da neće uvesti sankcije Rusiji i usled toga se značajnije pogoršaju njeni odnosi sa zapadnim zemljama, to bi uzrokovalo pad stranih investicija i izvoza, i otežalo zaduživanje države i privrede u inostranstvu. S druge strane, pogoršanje odnosa sa Rusijom bi takođe negativno uticalo na srpsku ekonomiju, pre svega preko visokog rasta cena gasa i mogućih nestašica, što bi se prelilo na rast troškova privrede i stanovništva, navodi se u ediciji „Finansije TOP“.\nIzvor: Narodna banka Srbije *NAPOMENA: Iako UNIQA i ima registrovane zasebne kompanije za životno i neživotno osiguranje, rezultate smo sabrali jer su akcionari identični kod obe kompanije. NBS rezultate prikazuje po svakoj kompaniji ponaosob\nTagoviBanka Intesa Biznis i finansije Dunav osiguranje Edicija Finansije TOP


Alphons Orie a\nTribunal je Petra Jojića, Vjericu Radetu i Jova Ostojića optužio zbog utjecanja na svjedoke i ometanja pravde u postupku protiv lidera SRS Vojislava Šešelja.\nU redovnom izveštaju sudu, podnjetom u srijedu , pravni zastupnik Srbije Saša Obradović izvjestio je raspravno vijeće da će "predmet u postupku za predaju optuženih, pošto je razmotren na poverljivoj sednici Vlade, biti hitno prosledjen Višem sudu u Beogradu na dalju nadležnost".\nZbog nesuradnje u ovom predmetu, Tribunal je u oktobru prošle godine Srbiju prijavio VIjeću sigurnosti UN.\nOptužnica protiv Jojića, Radete i Ostojića podignuta je još 30. oktobra 2012, a sud u Hagu objavio ju je tek 1. decembra 2015. uz obrazloženje da to čini zato što službeni Beograd nije optužene uhapsio, iako je Tribunalov nalog za hapšenje dobio u januaru prošle godine.\nPo optužnici, Jojić, Radeta i Ostojić "zastrašivali su, uznemiravali, nudili mito" dvojici svjedoka u procesu protiv Šešelja.\nNa zasjedanju 10. februara, posvećenom naporima Srbije da nalog za hapšenje provede, predsjedavajući sudac Alphons Orie pozvao je Srbiju da "bez odlaganja" uhapsi i u Hag izruči troje radikala, konstatirajući da Beograd ne suradjuje i ne čini ništa da nalog za hapšenje sprovede.\nObradović je tada uzvratio da Vlada Srbije mora da vodi računa o "političko-bezbednosnim aspektima" suradnje sa Tribunalom, budući da smatra da "situacija od kraja 2014. nije nimalo jednostavna", o čemu je sud, prema njegovim riječima, detaljno izvjestila u povjerljivim podnescima.\nOptuženi Jojić, Radeta i Ostojić više puta su izjavili da se neće dobrovoljno predati Tribunalu, što je rekao i njihov lider Vojislav Šešelj, kome bi Tribunal 31. marta trebalo da izrekne presudu po optužnici za zločine nad Bošnjacima i Hrvatima u Hrvatskoj, Vojvodini i BiH, 1991-93.


Tepić: Srbija je na korak od diktature\nPolitika Autor:Fonet21. apr. 202113:53 > 14:09\nPotpredsednica Stranke slobode i pravde Marinika Tepić izjavila je danas da je Srbija na korak od diktature, jer se još nisu počela događati politička ubistva, i postavila pitanje da li su poreski obveznici u Evropskoj uniji svesni da se njihov novac koristi za finansiranje autokratije.\nRežim u Srbiji je degradirao pomoć EU, ne samo finansijsku, već i institucionalnu i ekspertsku, rekla je Marinika Tepić tokom debate „Budućnost Evrope u svetu koji se menja“, čiji su organizatori Evropski pokret u Srbiji i Fondacija Fridrih Ebert.\nČomić odbila da komentariše optužbe Tepić na račun Palme\nMarinika Tepić je izjavila da je aktuelni režim, da bi se domogao vlasti, preuzeo proevropsku naraciju demokratskih partija i civilnog sektora, ali da se sada pokazuje da od toga nema ništa.\nPomoć EU Srbiji se svodi na „ja sam to obezbedio“, ali ako nešto ne funkcioniše, onda je za to kriv Brisel, rekla je Marinika Tepić.\nOna je ocenila da Srbija nije ni „krhka demokartija“, jer demokratije nema, pošto je vlast uzurpirana.\nMeđustranački dijalog, uz posredovanje Evropskog parlamenta, poslednja je šansa da se na miran način dođe do situacije da se zakoni poštuju, izjavila je Marinika Tepić, uz tvrdnju da se 90 odsto zahteva opozicije odnosi na poštovanje zakona.\nTo je poslednja šansa da se dijalogom dođe do uslova za slobodne izbore. Ako dijalog ne donese rezultate, bojim se da će se borba za izborne uslove voditi na ulici, rekla je Marinika Tepić.\nGeneralni sekretar Evropskog pokreta u Nemačkoj Bernd Huteman je ocenio da su budućnosti Srbije i EU povezane.\nPrema Hutemanovim rečima, EU bi trebalo da bude što veća, ali mnogi smatraju da bi trebalo da obuhvata samo zapadnu Evropu.\nUz konstataciju da se ne treba plašiti istine, Huteman je izjavio da želja da neka zemlja postane članica EU ne znači da se to i treba dogoditi ukoliko ne ispunjava uslove za prijem.\nPredsednica Evropskog pokreta u Srbiji Jelica Minić je navela da su svojevremeno institucije u Beogradu bile spremne za proces priključenja EU, zbog čega su stizale pohvale iz Brisela.\nPohvale više ne dolaze, već se govori da nemamo odgovarajuće kapacitete za proces priključenja, zbog čega su rezultati tanki, rekla je Jelica Minić.\nOna je izjavila da zagađenje životne sredine pogađa sve građane Srbije, koji će se morati boriti na ulici, jer vlast nije kooperativna, tvrdeći da su strane investicije važnije od zdravlja.\nZa to su se ljudi u EU borili decenijama, rekla je Jelica Minić, navodeći da termoelektrane u Srbiji doprinose zagađenju podjednako kao 250 termocentrala u Uniji, zagađujući vazduh i u susednim državama.\nJelica Minić je konstatovala da se Srbija nalazi unutar EU, a ne na obodu Rusije, Kine ili Sjedinjenih Američkih Država, zbog čega će Unija morati da se posveti Srbiji, „mada glavni posao ostaje na nama“.\nPrema rečima Jelice Minić, Brisel će morati da se „pozabavi“ zapadnim Balkanom, jer taj mali prostor ima strateški značaj za EU, koja je, u globalnim razmerama, u defanzivnoj poziciji.\nJovana Spremo iz Komiteta pravnika za ljudska prava je navela da strane institucije koje prate stanje demokratije protekle četiri godine ukazuju na nazadovanje vladavine prava u Srbiji.\nNefunkcionisanje vladavine prava se nabolje videlo tokom prošlogodišnjeg vanrenog stanja, uvedenog zbog pandemije virusa korona, kada je došlo do masovnog kršenja ljudskih prava, izjavila je Jovana Spremo.\nOna je ocenila da se bez unapređenja vladavine prava ne može napraviti ni korak ka EU.\nReforme su potrebne građanima Srbije da bi živeli u demokratskom društvu, gde su im sva prava zaštićena, rekla je Jovana Spremo.\ndiktaturafondacija Fridrih Ebertmarinika tepić


High School Hacks – Računarska Gimnazija Smart, Novi Sad\nDana 17. oktobra 2015. godine je počelo takmičenje srednjoškolaca pod nazivom High School Hacks. Cilj ovog takmičenja je da učenici, zajednički u timu, naprave sopstveni web portal za online učenje. U timu naše škole su učenici trećeg i četvrtog razreda i to : Radovan Dadasović, Dušan Gvozdenović, Luka Ćurčić, Milan Bačkonja, Nikolina Petrović i Milan Obrenović.\nProjekat je vrlo kompleksan i vrlo složen. Sastoji se iz nekoliko celina, od osmišljavanja korisničkih zahteva, preko razrade tih zahteva u LOFI dizajnu i HIFI dizajnu pa do razvijanja korisničkog interfejsa UI i backend koda.\nMoram priznati da sam u početku, kada sam čuo kakvi su zahtevi projekta, bio malo skeptičan kako će to deca moći da iznesu i time ne mislim samo na našu decu, već na decu svih prijavljenih škola, jer su zahtevi kao što sam rekao vrlo kompleksni i teški, ali onog trena kada smo se upustili u razradu plana, sve nedoumice su pale u vodu, jer sam video koliko su naša deca spremna za takav izazov i koliko su željni da pokažu svo znanje koje su stekli, bilo u školi ili ono što su sami naučili.\nOno čemu ih učimo u školi, između ostalih stvari, o timskom radu u programiranju, sada primenjuju na najbolji mogući način. Moram naglasiti da se u ovom takmičenju samo timski rad i vrednuje, jer se drugačije taj projekat i ne može odraditi. Poslovi su odmah podeljeni, između sebe su stvorili harmoniju u kojoj i uživaju i imaju obavezu da ispune sve ono što su se dogovorili, pravi timski rad u realnom okruženju. Njihov entuzijazam, želja za dokazivanjem, stalni sastanci i razgovori, što u školi što preko skajpa, samo pokazuju koliko im je stalo da ovo urade najbolje što mogu i koliko su ozbiljno shvatili ovaj projekat.\nOno što me posebno raduje, je to što učenici nisu samo dobri u programiranju i rešavanju problema u kodu, već to što su veoma nadareni i u pogledu dizajna, kreativnost je na vrhunskom nivou, što pokazuju svojim dizajnom korisničkog interfejsa, koji zaista izgleda vrlo profesionalno i lepo.\nProjekat će se završiti krajem decembra, kada će biti proglašeni i pobednici. Ima još dosta da se uradi, ali siguran sam da sa ovakvim angažovanjem, ćemo uspeti da uradimo sve na najboljem mogućem nivou. Iskren da budem, ne volim onu rečenicu: „Važno je učestvovati“, jer kada smo već tu hajde i da pobedimo. Ako to uspemo, to će biti zaista jako bitan rezultat i značajan rezultat za ove đake, jer će njihov projekat biti javno objavljen i stavljen u upotrebu za ostale škole. Ukoliko ipak ne uspemo da osvojimo prvu nagradu, siguran sam da će ovo takmičenje imati značajan uticaj na decu, zato što su uspeli da shvate kako to izgleda raditi u timu i kako izgleda biti deo realnog projekta koji se radi po stvarnim principima rada u svim programerskim kućama.\nIskustvo je na kraju najbolja nagrada i još bolja referenca ka daljem školovanju i budućem zaposlenju koje čeka ovu decu u daljem životu.\nŽelimo im sve najbolje, da daju sve od sebe, pa ćemo videti šta će biti na kraju!!!!


Lazar Marković potpisao za Partizan! (FOTO)\nPočetna stranicaFK PartizanLazar Marković potpisao za Partizan! (FOTO)\nNavijači su se nadali i čekali napadača do poslednjeg momenta… I dočekali ga!\nNezapamćen finiš prelaznog roka u Partizanu! Transfer period je završen prošle noći, a večeras je u ponoć isticao rok za licenciranje novih igrača, što će reći i mogućnost da se potpiše i prijavi bilo koji slobodan igrač.\nOdlaskom Ognjena Ožegovića Partizan se našao u potrazi za još jednim napadačem i na kraju je uspeo da nagovori – Lazara Markovića!\nDa, popularni ‘Markec’ tokom celog dana bio je predmet pregovora tim menadžera Sava Miloševića i generalnog direktora Miloša Vazure sa bivšim igračem Liverpula i Fenerbahčea. I uspelo su da postignu dogovor bukvalno u poslednjim minutima predviđenog roka.\nPojedini mediji su tokom dana preneli da je Marković odbio Partizanove uslove, smatrajući da će više zaraditi u inostranstvu, ali je u smiraj dana ipak prihvatio da se vrati u Humsku posle šest godina.\nKao što je poznato, Lazar Marković je ponikao u crno-beloj omladinskoj školi, a potom je kao veliki talenat zaigrao u prvom timu i bio deo titula osvojenih 2012. I 2013. godine.\nU karijeri je dres nacionalnog tima nosio 22 puta i postigao je tri gola.


Danas je objavljen Prvi Izvještaj Komiteta za međunarodne odnose Kuće lordova pri britanskom parlamentu o Zapadnom Balkanu za predviđeni period 2017-2019.\nTekst preuzet od BHRT-a\nIzvještaj se, između ostalog, bavi uticajem Republike Hrvatske i Republike Srbije na dešavanja u regionu Zapadnog Balkana, s posebnim naglaskom na uticaj na Bosnu i Hercegovinu. Interesantno je da je ocjena uticaja Srbije na Bosnu i Hercegovinu mnogo blaže ocijenjena od uticaja Hrvatske.\nOcjenjuje se da je uticaj Hrvatske u Bosni i Hercegovini značajan, te se konstatuje kako Hrvatska vodi politiku koja dopušta bilo kojem Hrvatu iz drugih zemalja da traže državljanstvo Republike Hrvatske što im, na taj način, otvara pristup zemljama Evropske unije.\nO sigurnosti Zapadnog Balkana\nNavodi se i to da su reakcije na prvostepenu presudu generalu bosanskih Srba Ratku Mladiću za ratne zločine i samoubistvo generala bosanskih Hrvata Slobodana Praljka “primjeri nastavka naslijeđa ratova iz ’90-ih godina.\nUstaljene rečenice političara o EU\n“Za neke, ta ‘kutija koja otkucava’ sa strane Evropske unije pogoršava sumnje da je opredjeljenje lokalnih političara za članstvo u EU mlako. U Bosni i Hercegovini nam je rečeno da, iako se većina političara zalaže za članstvo u EU, borba protiv prevara i korupcije, stvaranje slobodnog sudstva i vladavine zakona može znatno potkopati njihovu sposobnost da koriste vlast na način na koji su to navikli. Jedan učesnik na okruglom stolu koji smo održali rekao je da svaki političar u Bosni i Hercegovini ima ‘oko sedam rečenica’ o Evropskoj uniji koje ponavlja po potrebi, ali da njihova predanost nije otišla dublje.”


SBB: Užice novi GIGA grad – ZoomUe\nUŽICE – SBB kompanija saopštila je da je Užice novi GIGA grad i da je postao deo najveće mreže nove generacije u regionu. Nakon Beograda, Novog Sada, Subotice, Gornjeg Milanovca, Pančeva, Kragujevca, Niša, Paraćina, Sombora, Leskovca i Vranja, od sada svi SBB korisnici u Užicu i Zrenjaninu mogu da uživaju u digitalnoj televiziji na do tri televizora bez dodatnih troškova, visokom kvalitetu slike i zvuka i neverovatnim brzinama interneta do 1 Gbps u EON paketima.\n„Brzine interneta u EON paketima se povećavaju automatski, u EON Light paketu sa 75 na 150, u EON Full paketu sa 150 na 250, a u EON Premium paketu sa 300 na 500 megabita po sekundi. Korisnici Premium paketa u digitalizovanim gradovima, uz Giga dodatak mogu uživati u brzinama interneta do 1Gbps.\nSBB kompanija poziva korisnike da izaberu EON pakete koji u sebi sadrže televiziju, internet i telefoniju. Prelaskom naEON pakete, korisnici dobijaju vrhunsko iskustvo gledanja televizije uz EON Smart Box, koji svaki TV pretvara u Smart TV, EON profile u okviru kojih se preporučuje korisnicima ono što najviše vole da gledaju, EON Kids profil, EON Connect za upravljanje kućnim internetom, gledanje TV sadržaja do 7 dana unazad na svim kanalimai Video klub sa preko 19.000 atraktivnih naslova, super brzi internet i telefoniju.\nU skladu sa svetskim trendovima, SBB nastavlja da širi svoju GIGA mrežu, digitalizuje gradove u kojima pruža usluge i na taj način korisnicma omogućava vrhunsku inovativnu uslugu zabave, informacija i komunikacija. Tokom protekle tri godine SBB kompanija je, u okviru petogodišnjeg plana investicija vrednog 300 miliona evra, omogućila digitalnu televiziju i unapredila brzine interneta u jedanaest gradova.\nViše infromacija korisnici mogu da dobiju na sajtu sbb.rs, posetom prodajnom mestu u Užicu (Ulica Kneza Lazara 7-9) ili pozivom Kontakt centra na 19900″, navodi se u saopštenju.\nPočelo rušenje kuća na Vrutcima\nby Vesna Đurović · Published 5 децембра, 2017\nZlato i lični rekord za Kristinu\nNext story U Dubokom deponovano 700 hiljada tona otpada za 10 godina\nPrevious story Na respiratorima u Okrugu 23 pacijenta


Dodik: Spoj naroda i vlasti – snažne institucije sistema – Zvornik Danas\nNaslovna/naslovna/Dodik: Spoj naroda i vlasti – snažne institucije sistema\nDodik: Spoj naroda i vlasti – snažne institucije sistema\nZVORNIK – Kandidat koalicije SNSD-DNS-SP za predsjednika Republike Srpske Milorad Dodik rekao je juče u Pilici da bez podrške koju su građani Pilice, Zvornika i širom Republike Srpske davali SNSD-u ne bi imao snagu sve ove godine, a kada SNSD i njegovi birani članovi nemaju snagu od naroda, onda nema ni Republike Srpske.\n„Spoj naroda i vlasti najbolje se osjeća kroz snažne institucije sistema, kroz Vladu, Narodnu skupštinu i predsjednika Republike Srpske. Narod koji hoće političku i svaku drugu stabilnost mora da ima stabilne institucije, a kada ima stabilne institucije, znači da se narod opredijelio da podrži snažne i odgovorne strukture vlasti“, rekao je Dodik na tribini SNSD-a.\nOn je naglasio da su zato izbori važni, jer narod odlučuje kakvu državu želi, da li želi snažne institucije ili mekane koje će biti lak plijen za međunarodne mešetare.\n„Preostaje nam da napravimo pobjedu, da nam date snagu da u parlamentu BiH bude najmanje deset poslanika SNSD-a koji će zaustaviti svaku vrstu pritisaka, koji će nesumnjivo biti, da brzo i efikasno formiramo Vladu Republike Srpske, a to znači da SNSD dobije maksimalno povjerenje, jer povjerenje naroda nismo izigrali ni u vrijeme svjetske ekonomske krize, ni kada su bile poplave ni suše, kao ni sve ostalo šta se dešavalo“, rekao je Dodik.\nOn je istakao da se Srpska nalazi i nalaziće se narednih godina pred velikim iskušenjima i izazovima. „Moja politika je da je Republika Srpska što manje entitet, a što više država. Mi se nećemo znojiti za BiH, jer ona nije uspješna, niti će biti uspješna ni u jednoj kreaciji. Svaki pokušaj da se napravi BiH nema šansu za uspjeh, jer je naprosto nemoguća zemlja“, rekao je Dodik.\nNosilac liste SNSD-a za parlament BiH iz Izborne jedinice tri Lazar Prodanović rekao je da treba nastaviti put pobjede SNSD-a u Pilici, Zvorniku i širom Republike Srpske.\n„Ono što smo radili moramo verifikovati na današnji dan, moramao se boriti za Republiku Srpsku, da Milorad Dodik ponovo bude predsjednik, da Željka Cvijanović bude srpski član Predsjedništva BiH“, rekao je Prodanović i dodao da treba glasati i za poslanike SNSD-a koji će podržati Vladu Republike Srpske, čijeg će mandatara predložiti Dodik.\nKandidat SNSD-a za Narodnu skupštinu Republike Srpske iz Izborne jedinice sedam Dušica Savić pozvala je birače da 12. oktobra podrže kandidate SNSD-a na svim nivoima i politiku za koju se zalaže, jer to znači razvoj i jačanje Republike Srpske.\nOna je pohvalila Mlade socijaldemokrate koji čine lokomotivu ove kampanje, kao i Aktiv žena SNSD-a koji daje ogroman doprinos da bi došli do najboljeg izbornog rezultata.\nOna je ocijenila da je u dosadašnjem periodu ozbiljno i adekvatno radila sa drugim poslanicima SNSD-a u Narodnoj skupštini Republike Srpske, boreći se za sve projekte za Zvornik za njegove građane na korist.\n„Nailazili smo na potpuno razumijevanje i podršku institucija Republike Srpske i zato je 12. oktobar dan kada građani treba da daju ponovo podršku kandidatima SNSD-a za dobrobit i razvoj Republike Srpske“, rekla je Savićeva.\nKandidat SNSD-a za poslanika u Narodnoj skupštini Republike Srpske iz Izborne jedinice sedam Obren Marković pozvao je građane da glasaju za kandidate SNSD-a i da podrže listu SNSD-a za Narodnu skupštinu Republike Srpske i parlament BiH.\nOn je izrazio je zadovoljstvo što je Pilica dobila novi stadion na kome igra lokalni tim „Budućnost“.\nNa stadionu je odigrana utakmica između veterana Fudbalskog kluba „Partizan“ iz Beograda i „Budućnosti“, koji je završen razultatom 0:1.\nZa „Partizan“ je igrao je i Savo Milošević, koji nam je rekao da ga raduje da je otvoren ovako lijep stadion na kome će „klinci“ sticati znanja o fudbalskoj igri.\n„To je još jedan uspjeh ovog kraja, jer je daleko bolje da djeca budu na stadionima, nego na ulici“, rekao je Milošević i dodao da mu je puno srce što se misli na mlade i stvaraju im se uslovi da, osim obrazovanja u školi, mogu da budu i na stadionu.\nbuducnost dusica savic izbori 2014 izbori 2014 istaknuto lazar prodanovic milorad dodik narodni poslanici obren marković otvorio stadion partizan pilica predsjednik rs


Nadomak centra Majamija, izgrađena je vila koju je projektovao talentovani studio iz Argentine T+T Arquitectos. Klijentima je od početka bila želja da njihov novi dom odiše modernom arhitekturom, potpuno vođen okruženjem i prirodom, ali i da poseduju potrebnu intimu. Stoga su arhitekte sa ovim projektom istražili odnos pejzaža i stvaranje potrebne privatnosti zbog malo veće gustine naseljenosti.\nU ovome su uspeli koristeći materijale različitog stepena otvorenosti: od maksimalne propusnosti prema zapadu sa staklenim površinama cele dužine, preko uvučenih terasa prema severu i jugu, do kombinacije betona, drvenih letvica i pokretnih drvenih zastora prema istoku ka ulici.\nKoncept projektovanja bio je vođen karakteristikama lokacije i željom za stvaranjem savremenog arhitektonskog izraza koji je ukorenjen u idealima ovih prostora. Usled toga, u formi su upotrebljene oštre linije, ravan krov koji štiti kuću i uokviruje je, kao i ravne transparentne fasade kako bi unutrašnji prostor reflektovao bez ograničenja okolni pejzaž. Dodatno, čitav dom koristi jednostavnu paletu materijala od pocrnelog čelika, svetlog drveta za plafonske obloge i neutralnih boja koje podstiču stapanje sa okolinom.\nKlijenti su takođe u savremenom domu želeli da postignu i snažnu porodičnu atmosferu koja inspiriše opušten način života. Arhitektama je ovo pošlo za rukom sa pažljivim odabirom outdoor nameštaja, mermernim kaminom, zemljanom paletom boja kao i generisanjem prostora otvorenog koncepta koji spaja kuhinju sa unutrašnjim i spoljašnjim dnevnim boravkom, čineći ih u direktnom kontaktu sa prirodom.\nOdaberite svoj idealni outdoor nameštaj u Enviro DesignConceptStore\nKao neizostavni element dodat je i bazen, koji je besprekorno povezan sa baštom i spoljašnjom dnevnom sobom. Ne samo što u ovom prostoru vlasnici mogu da se odmaraju i uživaju u društvu drugih članova uže i šire porodice, već oni mogu i zajedno obedovati zahvaljujući strateškim pozicioniranjem trpezarijskog stola i stolica, koji upotpunjavaju outdoor prostor.\nProzori visine celog zida na donjem spratu takođe su uključeni na gornjem spratu kuće, omogućavajući jutarnjem suncu da obasja spavaće sobe.\nArhitekte projekta: T+T Arquitectos\nKuća, Kuće, Plan kuće, Porodična kuća, Kuća u prirodi, Eksterijer, Kuća na jezeru, Letvice, Otvoren prostor, Open space, Koncept otvorenog prostora, Enviro, Enviro DesignConceptStore, Art Villas, Vila Art, Majami, Infinity bazen, Bazen, Mermer, Kamin


Završen sastanak u Vladi povodom alarmantnog zagađenja vazduha: Evo šta je odlučeno\nFonet , Tanjug , RTS\nPremijerka Srbije Ana Brnabić tvrdi da nema mesta panici zbog zagađenog vazduha i navodi da ono nije drastično veće nego prethodnih godina, a što je novinarima predočila nakon sastanka na temu zagađenja vazduha koji je održala s predstavnicima resonih ministarstava i relevantnih institucija.\nBrnabić je, naime, novinarima na otvaranju Nacionalne akademije za javnu upravu kazala da se na sastanku u Vladi Srbije danas razgovaralo o tome da se oformi radna grupa koja će se baviti koordinacijom ministarstava, kao i planiranjem aktivnosti za smanjenje zagađenja.\n- Nema mesta za paniku, Institut za javno zdravlje Batut je izdao saopštenje u kojem piše da ne postoji veći broj obolelih ove godine u ovom periodu nego do sada, a ni zagađenje nije značajno veće nego što je u zimskum mesecima poslednjih godina - kazala je Brnabić.\nPremijerka je dodala da je zagađenje nešto veće zbog vremenskih prilika, odnosno zbog magle, zbog toga što nema snega, vetra, a grejna je sezona i povećan je intenzitet saobraćaja.\n- Ključni problemi za zagađenje vazduha su individualna ložišta. Širom Srbije 60 odsto nije priključeno na centralni sistem grejanja, greju se od mazuta preko uglja, svakako drva, ali generalno ljudi lože sve i svašta i to je poseban problem - kazala je premijerka dodajući da će se ubuduće davati i podsticaji za priključenje na centralni sistem grejanja.\nBrnabić je dodala da je problem i pojačan saobraćjaj i u tom je smislu navela da samo u Beogradu ima otprilike 80.000 vozila više na ulicama nego pre pet ili šest godina.\nVUČIĆ O ZAGAĐENJU "Vazduh je lošiji za onoliko koliko nam je standard viši"\nŠta znači kada je zbog zagađenja vazduha proglašen LJUBIČASTI ALARM\n- Tu možemo da zabranimo euro 3 motore, a pričali smo i o tome da pooštrimo prilikom registracije kontrolu emisije izduvnih gasova - kazala je premijerka.\nKako je navela, sve to zahtevaće dodatne troškove građanima, dok je smanjenje emisije štetnih gasova ocenila kao kompleksan problem.\nPremijerka je kazala i da nije zadovoljna načinom na koji je Ministarstvo za zaštitu životne sredine pristupilo ovom problemu, navodeći da građani nisu imali dovoljno informacija o tome kakvo je stanje, ali ni o poređenju sa prethodnim godinama, pa ni o tome šta se planira.\nOna tvrdi da je prethodnih godina dosta rađeno na gasifikacii, te da je uloženo mnogo u unapređenje zaštite životne sredine, najviše u rudarstvo i energetiku.\n- Menjali smo i kotlove da ne bude grejanja na čvrsta goriva, a poslednje tri godine opredelili smo značajna finansijska sredstva za projekte pošumljavanja - navela je Brnabić.\nUpitana da li su određeni rokovi za sprovođenje mera koje će smanjiti zagađenje vazduha, Brnabić je kazala da rokovi ne postoje, da država već godinama radi na svemu tome, kao i da će se tako nastaviti.\nTrivan: Formiraćemo grupu koja će predlagati rešenja\nMinistar zaštite životne sredine Goran Trivan kaže za RTS da je na hitnom sastanku u Vladi Srbije dogovoreno da se preduzmu mere povodom zagađenog vazduha u više gradova u Srbiji.\nGoran Trivan je rekao da se na sastanku u Vladi razgovaralo o uzrocima zagađenja vazduha i merama koje treba da budu preduzete.\nNa pitanje da li će biti preduzete kratkoročne mere kao što se radi u Sarajevu i Severnoj Makedoniji, Trivan je odgovorio potvrdno.\nKaže da se, ipak, nije razgovaralo o konkretnim merama, ali da je napravljena grupa koja će predlagati rešenja.\nKomentarišući objave da je Beograd među najzagađenijim gradovima na svetu, Trivan je rekao da to zavisi od metodologije.\n- Smeta mi kada se kaže da je Beograd najzagađeniji, nije najzagađeniji, ali jesmo zagađeni - istakao je ministar.\n- Svako ko hoće da vidi podatak o zagađenosti, može videti na sajtu Agencije i to je važno, jer ne treba da prenebregavate činjenicu da se informacije o kvalitetu ne krije i svako ko hoće tumačenje može da ga dobija - rekao je Trivan.\nNajavio je da je dogovoreno da institucije građanima daju uputstva kako da se ponađaju u slučaju zagađenja.\nKao najveći efekti koji negativno utiču na kvalitet vazduha označena su kućna ložišta, grejanje na fosilna goriva, veliki broj motornih vozila i nepovoljni meteorološki uslovi. Podaci Agencije za zaštitu životne sredine pokazuju da nema dramatičnih promena u stepenu zagađenja u odnosu na ranije godine.\nBEOGRAD JUTROS MEĐU NAJZAGAĐENIJIM GRADOVIMA Od prestonice je u Evropi gore samo u Sarajevu, a evo gde je još KRITIČNO\nPrelazak na obnovljive izvore energije\nU toku je projekat "Podsticanje korišćenja obnovljivih izvora energije – razvoj tržišta biomase da se u što većem broju gradskih toplana u Republici Srbiji izvrši prelazak sa korišćenja fosilnih energenata (mazuta, uglja, lož ulja) na korišćenje biomase kao osnovnog energenta, uz uslov da je to ekonomski isplativo.\nNastavlja se sa pošumljavanjem\n"OGRANIČITE BORAVAK NA OTVORENOM" Oglasio se i "Batut" povodom zagađenja vazduha u Srbiji\nČITAJTE NOVI "BLIC" ODMAH! Od ponedeljka se ukidaju nove mere: Proslave, mitinzi i mečevi sa PUBLIKOM\nU Zaječaru 15 zaraženih, kojima je rezultat testiranja na koronu saopšten tokom vikenda, poslato je kućama umesto da budu zadržani u nekoj kovid bolnici, kako bi trebalo po proceduri.\nOd 1. juna, kako sada stvari, trebalo bi bude ukinuta zabrana okupljanja, koja je do sada imala ograničenja u broju lica na određenom prostoru. To praktično znači da kreću i utakmice sa publikom, ali će navijači imati jedan uslov - da drže metar rastojanja, saznaje "Blic".\nU tekstilnoj fabrici "Kajzen" u Smederevu danas su potvrđena još četiri pozitivna slučaja na Kovid-19, ukupno 30, a jedan oboleli zabeležila je i fabrika "Milan Blagojević" (MBS).\nNa predlog Kriznog štaba, zabrana okupljanja za više od 50 ljudi biće preinačena u ograničenje na više od 1.000 osoba. Novi predlog ublažavanja restriktivnih mera stupiće na snagu odmah po usvajnju u Vladi Srbije.\nOtac Nikola posetio za Bajram porodicu mladića KOJI GA JE NAPAO tokom incidenta u Baru: Poziv da budem njihov gost DONEO MI JE MIR U SRCU\nNa vakcinu čekamo, od kolektivnog imuniteta smo prema mišljenju većine naših epidemiologa i infektologa i dalje daleko, a ako se korona virus vrati u "drugom talasu" na jesen i zimu, postavlja se pitanje kako ćemo ga dočekati.


Srušio se most u Keniji dve nedelje nakon što ga je obišao predsednik - 29.06.2017, Sputnik Srbija\nU zapadnoj Keniji se srušio most, koji je izgradila kineska kompanija, vredan deset miliona dolara, i koji je lično naručio predsednik Uhuru Kenjata. Najmanje 27... 29.06.2017, Sputnik Srbija\nvesti, svet, kenija, društvo\n23:17 29.06.2017 (Osveženo: 02:53 26.08.2021)\n© AFP 2021 / JENNY VAUGHANRadnici na izgradnji brane u etiopijskoj Omo dolini\n© AFP 2021 / JENNY VAUGHAN\nU zapadnoj Keniji se srušio most, koji je izgradila kineska kompanija, vredan deset miliona dolara, i koji je lično naručio predsednik Uhuru Kenjata. Najmanje 27 radnika je povređeno kada je most pukao u ponedeljak (26. juna). Vlada je zaustavila izgradnju i poslala tim inženjera da istraže incident.\nMost se srušio manje nakon od dve nedelje pošto je predsednik Kenjata posetio mesto u okviru svoje kampanje pre opštih izbora u avgustu. Kenjata se ponovo kandidovao za predsednika, a fokus njegove kampanje je na infrastrukturnim projektima, poput nove železnice između Najrobija i luke Mombase.\nPredsednik je obećao da će izgraditi most u Busiji nakon što se u tom okrugu prevrnuo čamac koji je prevozio 11 osoba. U nesreći su poginuli svi putnici.\nRušenje nije dobra vest za kineske kompanije koje posluju u Africi. Tokom protekle decenije, kada su kineske kompanije dobijale više ugovora za izgradnju puteva i realizaciju drugih infrastrukturnih projekata širom kontinenta, kineski zvaničnici i kompanije su radili na poboljšanju reputacije, jer su firme bile optuživane za loš kvalitet radova i slabe sigurnosne standarde.\nKineske kompanije su gradile i deonice puta u Zambiji, koje je sprala kiša 2009. godine, i bolnicu u Angoli, koja je evakuisana 2010. godine zbog bojazni lokalnih zvaničnika da će se srušiti.\nPomenuti most, dužine 100 metara, gradila je kineska kompanija „Ouversiz endžiniring grup“, podružnica „Čajna rejlveja“, jedne od najvećih građevinskih kompanija na svetu, a angažovale su je kenijske vlasti. Kompanija je radila sa britanskom neprofitnim organizacijom „Sigurniji svet“ kako bi kroz razgovore sa lokalnim stanovništvom rešavala sve probleme u vezi sa projektom.\n„Ovo je vrlo neobično, jer su ispunjeni svi standardi i specifikacije koje je tražio poslodavac“, rekao je rukovodilac projekta Džerom Hua za kenijske novine „Nejšen“. „Mi imamo iskusne inženjere i jednako smo zbunjeni zbog onoga što se dogodilo. Nadamo se da ćemo pronaći uzrok problema i ispraviti štetu.“\nKompanija je saopštila da most, koji je prvobitno trebalo da bude završen sledećeg meseca, može da se popravi, ali da će cena njegove izgradnje, koja je prvobitno iznosila 1,2 milijarde šilinga, verovatno biti povećana.


Višković: U Republici Srpskoj bez posla ostalo 2.403 radnika - Akta.ba\nVišković je naveo da je 867 radnika, prema podacima Zavoda za zapošljavanje Republike Srpske, dobilo zaposlenje.\n02.05.2020. 11:29 / Izvor: SRNA\nPredsjednik Vlade Republike Srpske Radovan Višković izjavio je da je u RS-u za vrijeme epidemije virusa korona bez posla ostalo 2.403 radnika, od kojih je 1.100 bilo zaposleno na određeno vrijeme, a ostali na neodređeno.\nPrema njegovim riječima, najveći broj radnika koji su ostali bez posla radili su u trgovini i ugostiteljstvu, dok je prerađivačka industrija na trećem mjestu.\n“Mi smo već 14 miliona KM poreza i doprinosa uplatili za mart za pravna lica, poslovne subjekte koji su mjerama Štaba Republike Srpske za vanredne situacije bili onemogućeni da rade, poput trgovina i ugostiteljstva. Mi smo tu našu obavezu ispunili za više od 10.000 poslovnih subjekata i više od 40.000 radnika. Platili smo poreze i doprinose, a poslodavci su platili plate”, precizirao je Višković.\nŠto se tiče aprila, premijer RS-a je naveo da će Vlada uplatiti i najnižu platu, poreze i doprinose, ali će ovo biti prošireno i na subjekte koji su zbog virusa korona imali ugroženo poslovanje.\n“Cijenimo da će nam za te potrebe trebati blizu 55 miliona KM i biće obuhvaćeno 70.000 radnika”, naveo je Radovan Višković i konstatovao da bi bez ovih mjera broj otpuštenih radnika u RS-u bio znatno veći.\nOn je podsjetio da je donesena odluka da novčano budu nagrađeni zdravstveni radnici koji su radili u vrijeme epidemije, te odluka kojom će oko 5.300 policijskih službenika imati pravo na novčanu nadoknadu.\n“U narednom periodu biće obuhvaćeni i civilna zaštita, inspekcija i još neke službe koje su imale direktan dodir sa ljudima koji su zaraženi virusom korona. To je simbolična nagrada za njihov trud i izlaganje opasnosti”, rekao je Višković.\nOn je istakao da će se nastojati pomoći i vozačima u međunarodnom prevozu koji su u vrijeme eskalacije virusa korona u Evropi vozili prema zemljama koje su puno više pogođene pandemijom nego BiH i time omogućili dobru snabdjevenost životnim namirnicama, te očuvanje proizvodnje u BiH.\n“Trgovci su imali promet mnogo više nego prije krize i dobit, prema tome cijenim da mogu nagraditi svoje radnike. Ne bi bilo korektno očekivati da to rade institucije”, poručio je Višković.\nDodao je da je donesena uredba prema kojoj će se komunalna policija i inspektori, zajedno sa MUP-om, uključiti u sankcionisanje lica koja se ne pridržavaju mjera Štaba za vanredne situacije i Vlade Republike Srpske.\n“Kazne su propisane u rasponu od 100 KM do 300 KM i molim građane da poštuju naše mjere”, rekao Višković i istakao da se to odnosi samo na neodgovorne.\nOn je za Televiziju N1 naglasio da je ponosan što je Vlada Republike Srpske nabavila mobilnu bolnicu, koja je sada vlasništvo RS-a.\nVišković je rekao da je dat nalog da se mobilna bolnica montira u Zalužanima kako bi svi mogli da se uvjere da je bolnica stigla i kako ona izgleda.\n“U ovom momentu sigurno je da nam ne treba”, naglasio je Višković i dodao da se bolnica može koristiti u slučaju elementarnih nepogoda, ne samo kao bolnica nego i kao prihvatilište.\nOn je naveo da je riječ o objektu površine 6.000 metara kvadratnih sa 500 kreveta koji se danas može postaviti u 10 gradova sa po 50 ležajeva.\n“Bez obzira na sve kritike, bio bih najsrećniji premijer da nam taj objekat nikad ne zatreba, ali ga Republika Srpska za razliku od većine zemalja ima za `ne daj Bože`”, istakao je Radovan Višković.\n#Zavod za zapošljavanje\nUskor izgradnja lifta "Puhovac", Vlada izdvojila 100.000 KM\nRS mijenja kompletan sistem fiskalizacije, a Vlada snosi trošak svakog obveznika\nUredba o dodjeli sredstava privrednim subjektima u oblasti prevoza lica u drumskom saobraćaju


Pomeranje kazaljki u noći između subote i nedelje - OGLASNA TABLA - INFO\n23 октобра, 2019 0499\nSRBIJA-Zimsko računanje vremena počinje u nedelju, 27. oktobra, kada se kazaljke pomeraju jedan čas unazad.\nU nedelju u tri časa, kazaljke treba pomeriti jedan sat unazad tako da se vreme u tri časa računa kao dva. Zimsko računanje vremena traje do poslednjeg vikenda u martu 2020. godine.\nEvropski parlament je 4. marta ove godine izglasao da se ukida pomeranje sata od 2021. godine, pa će tako sve zemlje EU morati da odaberu letnje ili zimsko računanje vremena. Zagovornici ove odluke tvrde da je ukidanje letnjeg i zimskog računanja vremena korisno za uštedu energije, dok protivnici tvrde suprotno. Predloženo je da izmena vremena poslednje nedelje u martu 2021. godine treba da bude i poslednja za zemlje EU koje se odluče za letnje računanje vremena.\nPomeranje sata uspostavljeno je sedamdesetih godina prošlog veka, kao pokušaj uštede energije zbog naftne krize. Letnje računanje vremena u bivšoj Jugoslaviji uvedeno je 27. marta 1983. godine. Od 2002. godine Evropska unija, kao i ostale zemlje u Evropi odredile su da početak letnjeg računanja vremena počinje poslednje nedelje u martu i završava poslednje nedelje u oktobru.\nPomeranje kazaljki uvedeno je uz obrazloženje da se time „produžava“ dan, omogućava ušteda u potrošnji električne energije, povećava produktivnost, poboljšava prilagođavanje ljudi i radni dan čini efikasnijim. Pojedini astronomi su protiv veštačkog „produženja“ dana, jer smatraju da prirodu ne treba „mučiti“, makar se to pravdalo i ekonomskom računicom.\nAsfaltirano pet putnih pravaca u Gorjanima


Azemi: Polovina zaposlenih u privatnom sektoru radi bez ugovora - Kosovo Online\nAzemi: Polovina zaposlenih u privatnom sektoru radi bez ugovora\n4. Maj 2021. • 08:08\nPredsednik Nezavisnog sindikata privatnog sektora Jusuf Azemi rekao je da se, prema njihovim podacima, procenjuje da na Kosovu više od 100.000 radnika radi bez ugovora o radu, piše Radio Slobodna Evropa.\nAzemi je rekao i da tačan broj nije poznat, jer radnici takve slučajeve ne prijavljuju nadležnim organima.\nKaže da je taj broj bio veliki pre pandemije, ali da je veliki broj zaposlenih onda ostao bez posla.\n"Krivac je Inspekcija rada, koja, na žalost, ne štiti pravilno radnike u privatnom sektoru. Kada dođu i žale nam se, kažu da ih ne šaljemo u Inspektorat, jer nimalo ne pomažu, a čak ih to može i koštati radnog mesta", rekao je Azemi.\nZa radnike koji nemaju ugovore ne plaća se porez i lični doprinosi i zbog toga oni nisu mogli da se okoriste hitnim paketima Vlade Kosova koji su imali za cilj ublažavanje posledica izazvanih pandemijom kovida-19.\nInače, privatni sektor na Kosovu smatra se najvećim poslodavcem sa oko 220.000 zaposlenih.\nPrema zvaničnim podacima, nezaposlenost na Kosovu i dalje visoka i iznosi oko 30 odsto.\nradnici nezaposlenost Ugovori o radu Kosovo\nKosovo je u prošloj godini imalo stopu nezaposlenosti od 24,6 odsto, a još uvek nisu poznati statistički podaci o nezaposlenosti za 2021. godinu, kada je zbog zdravstvene krize i pandemije kovida-19 dosta ljudi izgubilo posao, prenosi Ljajmi.


"Crno-beli" imaju novi dom - Sportske novosti\nNaslovna Košarka Novosti Košarka “Crno-beli” imaju novi dom\n“Crno-beli” imaju novi dom\nKošarkaški klub Partizan od naredne sezone imaće novi dom! Naime, “crno-beli” će od sezone 2019/2020 svoje utakmice igrati u najvećoj dvorani na Balkanu – “Štark Areni“, potvrdio je predsednik kluba – Ostoja Mijailović.\n“Potpisivanje ovog ugovora predstavlja veliki korak napred za nas kao klub, jer ćemo na raspolaganju imati najmoderniju infrastrukturu koja postoji u našoj zemlji. Organizovanjem utakmica u Areni, obezbeđujemo našim navijačima uslove koji postoje u najboljim evropskim dvoranama. Na ovaj način, pokazali smo da smo nakon finansijske stabilizacije kluba i postavljanjem procesa, spremni za korak dalje i da smo u stanju da obezbedimo uslove za organizaciju utakmica na najvišem nivou takmičenja u Evropi. Nadamo se da ćemo svojim potezima, potezima poput ovog, uspeti da obezbedimo učešće u najkvalitetnijem takmičenju na Starom kontinentu“, izjavio je predsednik Partizana.\nPrethodni tekstDomaćin bi mogao do osme uzastopne pobede večeras!\nSledeći tekstGde danas „idu“ uplate – 8. jun 2019.


Pravni tim u konsultaciji sa porodicom Radišić odlučio je da demontira dio "Kajak terase" u Banjaluci koja se uklanja dobrovoljno od strane investitora, rekao je Miloš Stevanović, advokat ove porodice na konferenciji za novinare u Bijeljini.\n"Želimo da sačuvamo javni red i mir u Banjaluci. Porodica Radišić ne želi da učestvuje u političkim prepucavanjima. Ovo je samo demontiran dio "Kajak terase" dok potpuno legalno i sasvim dobro radi kafić", naglasio je Stevanović.\nNaveo je da Gradska uprava nije postupila u skladu sa zakonom, te je upitao Stanivukovića zašto je zaboravio da kaže zbog čega nisu dostavljeni spisi u drugostepenoj žalbi u ovom slučaju.\n"Mogu da obavijestim javnost da smo podnijeli krivičnu prijavu protiv komunalnog policajca koji je naložio rušenje "Kajak terase", te Draška Stanivukovića, gradonačelnika Banjaluke. On nije sačekao donošenje presude, već je sam naložio rušenje", objasnio je Stevanović.\n"Do sutra će biti sve uklonjeno. Po okončanju svih procedura podnijećemo protiv Gradske uprave Banjaluka prijavu za nadoknadu štete koju su prouzrokovali porodici Radišić", kazao je Stevanović.\nDodao je da će se pojaviti sa svojim timom sutra u 15 časova ispred "Kajak terase" i u slučaju da bude Stanivuković, ističe da će biti srećan da sa njim ukrsti argumente oko ovog slučaja.\n"Pozivamo gradonačelnika da se prestane baivti porodicom Radišić i ostavi ih na miru, oni dobijaju svakodnevne prijetnje. Ovo su jednostrane odluke i nepoštovanje institucija RS. Pozivamo policiju i javnost da se bavi sigurnošću porodice Radišić. Obavijestili smo Komunalnu policiju kada je počela demontaža, te ćemo ih uredno i obavijestiti kada ona bude završena", zaključio je Stevanović.


19.02.2017 u 12:14\nPens odao počast žrtvama logora Dahau\nDAHAU - Potpredsednik SAD Majk Pens obišao je danas u Nemačkoj mesto na kojem se za vreme Drugog svetskog rata nalazio nacistički koncentracioni logor Dahau. Jedan od preživelih iz logora bio je u pratnji Pensa zajedno sa drugim zvaničnicima, prenosi AP. Polaganje venaca žrtvama logora osnovanog neposredno po dolasku Adolfa Hitlera na vlast (Foto Rojters) U logoru koji su napravili nacisti 1933, više od 200.000 ljudi iz raznih krajeva Evrope bilo je zatvoreno, a više od 40.000 zatvorenika je tamo i umrlo. Logor su oslobodile vojne snage SAD u aprilu 1945. Džo Bajden, prethodnik sadašnjeg potpredsednika SAD je 2015, prilikom posete Nemačkoj posetio i Dahau sa svojom unukom. (Tanjug) Krematorijum nekadašnjeg logora (Foto Rojters)\n19.02.2017 u 08:43\nKalemegdanski kadiš u Parobrodu\nDokumentarni film „Kalemegdanski kadiš” premijerno je prikazan u Ustanovi kulture „Parobrod”, a ujedno je na ovom objektu u Kapetan Mišinoj ulici otkrivena spomen-ploča u znak sećanja na doprinos jevrejske zajednice kulturi prestonice s početka 20. veka. „Kalemegdanski kadiš” je snimljen po scenariju Lavinije Davenport i u režiji Miodraga Ćertića, a govori o izgubljenoj mladosti generacija beogradskih Jevreja dvadesetih i tridesetih godina prošlog veka. Priča prati sudbinu džez-orkestra „Miki džez”, koji je 1928. godine prvi ovaj muzički pravac doneo u Beograd. Članovi muzičkog sastava bili su Jevreji i svi su stradali u Holokaustu, osim jednog koji je uspeo da preživi. Kao sagovornici u filmu, između ostalih, učestvuju Vojislav Bubiša Simić, Miki Manojlović, istoričari prof. Krinka\n27.01.2017 u 12:59\nMali: Nikad bliži izgradnji memorijalnog centra\nGradonačelnik Beograda Siniša Mali rekao je danas povodom obeležavanja Međunarodnog dana sećanja na žrtve Holokausta, da Beograd nikada nije bio bliži izgradnji memorijalnog kompleksa na Starom sajmištu. „Logor na Sajmištu je jedini prostor Holokausta u Evropi koji nije na dostojan način obeležen i mi ćemo to promeniti. Završena je izrada Nacrta zakona o budućem memorijalnom centru na Starom sajmištu, a on će imati ne samo memorijalni već i obrazovni, muzeološki i naučnoistraživački karakter”, rekao je Mali. On je ukazao da je jedan od najvećih problema zbog koga toliko dugo ništa nije bilo urađeno, komplikovani imovinsko-pravni odnosi. Međutim pomenuti zakon će upravo pomoći da se ti problemi lakše prevaziđu, rekao je gradonačelnik Beograda. Prema njegovim rečima, prvi\n27.01.2017 u 12:06\nPreživeli logoraši Aušvica odali poštu žrtvama\nVARŠAVA– Više desetina preživelih zatočenika Aušvica položilo je danas vence i cveće ispred ozloglašenog „zida smrti” u tom bivšem nacističkom koncentarcionom logoru kako bi odali poštu žrtvama tog logora, oslobođenog pre 72. godine. Preživeli logoraši odali su poštu ubijenima noseći šalove na pruge koji podsećaju na odeću zatočenika logora, kao i molitvama i paljenjem cveća na zidu. „Dok god sam živa, dolaziću ovde”, rekla je za agenciju PAP jedna od preživelih, Poljakinja Janina Malec, čiji su roditelji ubijeni kod „zida smrti”, preneo je AP. Istovremeno, nemački ministar spoljnih poslova Frank-Valter Štajnmajer poručio je u Nemačkoj da njegova zemlja ostaje posvećena obeležavanju genocida, sećanju na žrtve logora i preuzimanju odgovornosti za zločine. U svetu se danas\n27.01.2017 u 11:52\nPredsednik Nikolić: Ne smemo pristati na menjanje istorije\nU Srbiji je obeležen Međunarodni dan sećanja na žrtve Holokausta, a predsednik Tomislav Nikolić poručio je da istoriju danas pokušavaju da menjaju moćnici i da Srbija to ne sme da dozvoli. U obraćanju na centralnoj državnoj komemorativnoj ceremoniji odavanja počasti na Starom sajmišu, Nikolić je rekao da nam ponekad prebacuju da se previše bavimo svojom istorijom i da bi trebalo da se okrenemo budućnosti, a da ti saveti dolaze uglavnom od onih koji se sa svojom prošlošću nikada nisu suočili iskreno. „Zbog toga i danas neki od moćnika smatraju da je poslušnost uslov koji bi trebalo da bude ispunjen kako bismo sarađivali, kako oni kažu otvoreno i konstruktivno. Pokušavaju da nas nateraju da činjenice doteramo, ideološki upodobimo na način kako to danas nekome najviše odgovara. Onda to više\n28.01.2017 u 09:15\nGeneralna skupština Ujedinjenih nacija je 2005, šezdeset godina nakon pobede nad nacizmom, usvojila rezoluciju kojom se 27. januar proglašava Međunarodnim danom sećanja na žrtve Holokausta. Od tog značajnog dana sve veći broj zemalja širom sveta obeležava ovaj dan nizom manifestacija i aktivnosti čiji cilj nije samo sećanje na žrtve Holokausta već i borba kako bi se sprečio genocid i svaki oblik verske netolerancije, zlostavljanja ili nasilja zbog etničke pripadnosti ili verskog uverenja. Rezolucija stavlja poseban akcenat na obrazovne programe, odbacivanje svakog negiranja Holokausta, kao i podsticanje vlada da očuvaju mesta na kojima su se nalazili nacistički koncentracioni logori i logori smrti. Devedeset zemalja je obeležilo ovaj dan 2016. godine, uključujući i\n27.01.2017 u 09:58\nKam: Holokaust ne sme više nikada da se ponovi\nHolokaust, u kome je tokom Drugog svetskog rata ubijeno oko šest miliona Jevreja među kojima je bilo milion i po dece, ne sme više nikada da se ponovi i zato Izrael ohrabuje vlade država da edukacijom i zakonskim merama sprečavaju poricanje Holokausta, izjavila je danas ambasadorka Izraela u Srbiji Alona Fišer Kam. Ona je povodom obeležavanja Međunarodnog dana sećanja na žrtve holokausta 27. januara poručila da nikada više ne treba da dozvoliti takve strahote. „Imamo tri poruke obeležavajući ovaj dan - da odamo počast žrtvama, da čuvamo mesta gde se to dogodilo i treća koja je najvažnija jeste pitanje obrazovanja za buduće generacije”, rekla je Kam na RTS-u. Ona je podsetila da je obeležavanje Međunarodnog dana sećanja na žrtve Holokausta ustanovljen Rezolucijom UN 2005.\n18.12.2016 u 10:11\nNacisti otkrili porodicu Ane Frank prateći falsifikatore?\nHAG - Nova studija, koju je objavio Muzej Ane Frank u Amsterdamu, ukazuje da Ana Frank i njena porodica nisu prijavljeni nacistima, već da su slučajno zarobljeni, prenosi AP. Prema toj studiji, uprkos dugogodišnjim istraživanjima, ne postoji konkretan dokaz da su autorka čuvenog dnevnika i njena porodica prijavljeni nemačkim okupatorima za vreme Drugog svetskog rata, što je dovelo do njihovog hapšenja i deportacije u logor. Izvršni direktor Muzeja Ronald Leopold naveo je u saopštenju da nova istraživanja, koja je radio muzej ukazuju da bi „i drugi scenariji takođe mogli biti razmotreni”. Jedna od teorija je da je hapšenje Ane Frank i njene porodice bilo deo istrage o ilegalnom radu i falsifikovanju karata u kući u kojoj su se oni dve godine skrivali. Istraživanje upućuje\n10.12.2016 u 16:19\nObeleženo 75 godina od deportacije žena i dece u logor na Starom sajmištu\nCentar za istraživanje i edukaciju o Holokaustu (CIEH), Savez jevrejskih opština Srbije, Savez antifašista Srbije, Žene u crnom i Inicijativa mladih za ljudska prava organizovala je danas šetnju Beogradom, povodom obeležavanja 75 godina od deportacije jevrejskih i romskih žena i dece u logor na Sajmištu. Komemorativni program „Stazama sećanja” počeo je okupljanjem ispred vrtića Skadarlija koji se nalazi na uglu ulica Džordža Vašingtona i Dalmatinske , gde se 1941. nalazilo sedište „Policije za Jevreje i Cigane”, a odakle su potom žene i deca deportovani u logor na Sajmištu. Povorka od 60 ljudi koja je na rukama imala žute trake, potom je u pratnji policije krenula ka Trgu Republike i Doma Vojske, gde je nekada bilo sedište Generalštaba , pa zatim preko Brankovog mosta do Sajmišta\n06.12.2016 u 17:59\nRehabilitacija ne znači i vraćanje nečasno stečene imovine\nAgencija za restituciju od juna ove godine donela je 15 prvostepenih odluka o vraćanju imovine žrtava holokausta bez živih zakonskih naslednika, a ukupna vrednost vraćenog je veća od dva miliona evra. Srbija je jedna od prvih evropskih država koja ima poseban zakon koji reguliše pitanje restitucije jevrejske imovine oduzete tokom Drugog svetskog rata, čiji su vlasnici, čitave porodice, stradali u holokaustu. Na konferenciji posvećenoj istorijatu i primeni Zakona o otklanjanju posledica oduzimanja imovine žrtvama holokausta koje nemaju živih zakonskih naslednika, učesnici su više puta pohvalili donošenje ovog zakona, istakli pionirsku ulogu Srbije u ovom procesu i pozvali ostale evropske zemlje da slede primer naše vlade, koja je početkom godine donela ovaj zakon. Otvarajući skup u


RTCG - Radio Televizija Crne Gore - Nacionalni javni servis :: Društvo :: Sagraditi skloništa za napuštene životinje\nPRIJATELJI ŽIVOTINJA 09. 11. 2017. 12:47 >> 12:18 0\nNVO Prijatelji životinja Podgorica je uputila dopis Vladi Crne Gore, Ministarstvu poljoprivrede, Upravi za veterinu i fitosanitarne poslove, Veterinarskoj inspekciji, kao i svim lokalnim samoupravama u Crnoj Gori u kojem traže da se u svim opštinama sagrade skloništa za napuštene životinje.\nIz te NVO su naveli da sva skolišta treba da budu sagrađena u skladu sa zakonskim propisima, te da sva skloništa treba da rade po takozvanom "no kill" sistemu.\n"Takođe smo tražili da sve lokalne samouprave rade po programu "Uhvati, steriliši i pusti", što bi ubrzo dalo rezultate u vidu smanjenja broja pasa lutalica na ulicama. Od onih opština koje nemaju skloništa, tražili smo da lokalne samouprave pomažu rad privatnih skloništa za napuštene životinje, te da im obezbijede besplatne veterinarske usluge, sve dok lokalna samouprava ne obezbijedi sklonište u sopstvenoj nadležnosti", navodi se u saopštenju.\nTražili su i formiranje nezavisne inspekcijske službe, koja će kontrolisati sva skloništa u Crnoj Gori, i davati primjedbe na rad. Ako primjedbe ne budu otklonjene u traženom roku, sklonište kako navode, mora biti privremeno zatvoreno, "sve do njegovog dovođenja u red".\n"Inspekcijskoj kontroli moraju biti obaviješteni delegirani predstavnici NVO sektora, kojima je obaveza da prisustvuju svakoj inspekcijskoj kontroli skloništa. Takođe smo tražili da jednom nedjeljno bude omogućeno da posjećuju skloništa i udomljavaju životinje, dok bi predstavnici NVO organizacija mogli uvijek da uđu u skloništa uz obavezu da o tamošnjem stanju izvještavaju građane", saopšteno je iz NVO Prijatelji životinja.\nOni ističu da je Ministarstvo poljoprivrede dužno da uradi bazu podataka i čipovanje pasa i mačaka, kao i strogu kontrolu vlasnika i odgajivačnica. Samo u tom slučaju, ocjenjuju, može početi rješavanje problema napuštenih životinja.\n"Tražili smo da nam svi gore navedeni u najkraćem roku pošalju odgovore na naše sugestije i zahtjeve. Obzirom da se bliži zima, te da će temperature iz dana u dan padati, vremena za čekanje nemamo, već lokalne samouprave moraju odmah reagovati i dovesti svoja skloništa u red, kako bi izbjegli prinudno zatvaranje i sudski postupak zbog kršenja Zakona o dobrobiti i zaštiti životinja", zaključuje se u saopštenju.


Danas leže drugi minimalac - Glas Zaječara\nHome Ekonomija Danas leže drugi minimalac\nIsplata drugog minimalca za više od milion zaposlenih počinje danas!\nIsplata prvog minimalca počela je 7. maja, a još jedan, treći, radnici mogu da očekuju u prvoj nedelji jula.\nOdmah po uplati, poslodavac može da prebaci minimalac na račun radnika, a ako se to ne dogodi, novac se vraća u državni budžet da bi se sprečile zloupotrebe. Novac na svojim računima, zaposleni tako mogu da očekuju do petka. Dok preduzetnici, mikro, mala i srednja preduzeća dobijaju po ceo minimalac, zaposlenima u velikim preduzećima sleduje 15.000 dinara po radniku čiji zaposleni su poslati na prinudni odmor, zbog smanjenog obima poslovanja ili potpune obustave rada.\nIsplata tri minimalne zarade, jedna je od mera države za pomoć privredi da lakše prebrodi krizu izazvanu pandemijom virusa korona.\nPrethodni tekstZbok kvara na vodovodnoj mreži nekoliko ulica bez vode\nNaredni tekstMali: Broj zaposlenih od kraja februara do sredine maja veći za gotovo 7.000


RAMPA: Kosovskim karatistima zabranjen ulazak u Srbiju! - Vesti, Ostali sportovi\nHotSport»Ostali sportovi»Vesti»RAMPA: Kosovskim karatistima zabranjen ulazak u Srbiju!\nStefan Smuđa| 2018-05-09T10:12:23+02:00\t9. maja 2018. 10:10|0 komentara|HotSport\nSrbija je najavila da će biti dobar domaćin svim sportistima na predstojećem Evropskom prvenstvu u karateu u Novom Sadu, ipak takmičari sa kosovskim obeležjima nisu dobrodošli.\nKako je navedeno, takmičari su pokušali u dve grupe i u dva različita termina da uđu u Srbiju na administrativnim prelazima, ali im je svima onemogućen prolaz.\n– Obe delegacije su vraćene i time je pokušaj predstavnika Prištine da karate borilište pretvore u političku arenu sprečen doslednom primenom Sporazuma o zvaničnim posetama – stoji u saopštenju Vlade Srbije.\n– Važno je istaći da se predstavnici karatista sa Kosova i Metohije juče nisu pojavili na ranije zakazanom sastanku sa predsednikom Evropske karate federacije, na kom je trebalo da se dogovore i pojasne detalji o načinu učešća i predstavljanja sportista iz naše južne pokrajine na Evropskom prvenstvu u Novom Sadu, što dovoljno govori da im je sport u drugom planu i ovoga puta – stoji u saopštenju.\nTAGOVI: Karate, Kosovo i Metohija, EP u karateu, karatisti sa Kosova


Fudabaleri Kosanice napunli baterije u Lukovskoj Banji - juGmedia\nFudabaleri Kosanice napunli baterije u Lukovskoj Banji\nPod dirigentskom palicom trenera Miroslava Aleksića i Predraga Jovanovića, ekspedicija fudbalera Kosanice iz Kuršumlije sa 25 fudbalera, boravila je 7 dana na pripremama u obližnje lečilište Lukovska banja kako bi što bolje napunili baterije za prolećni deo prvenstva, s ciljem da ovoga puta zauzmu gornji deo tabele.\n“Pripreme smo odradili izuzetno dobro, radili smo dva puta dnevno, pre podne na sticanju fizičke izdržljivosti popodne rad sa loptom, zbog čega smo veoma zadovoljni. Spremno ćemo dočekati start u prvenstvu gde nam je cilj da i dalje nastavimo sa dobrim igrama i rezultatima”, pričaju treneri Aleksić i Jovanović, nekadašnje vedete niškog Radničkog, odnosno kruševačkog Napredka.\nZa sve ovo glavni „krivac“ je uprava kluba koja je obezbedila uslove za boravak u Lukovskoj banji kako bi se klub odužio fudbalerima za dobre jesenje rezultate.\nDirektor kluba Dragiše Todorovića koji kaže da je bila milina raditi sa ovako dobrim momcima i fudbalerima.\n“Zahvalili bismo se na gostoprimstvu koje nam je priredilo osoblje hotela u Lukovskoj banji i bili uvek na usluzi. Pozivam sve ljubitelej fdubala u Kuršumliji da nas na proleće prate u što većem broju i uživaju u dobrim igrama naših fudbalera”, kaže za Jugmediu Todorović.\nKumarevo pobedilo Reala penalima\nInspektorka uhapšena zbog legalizacije perionice\nPOTVRĐENO Lepa Brena na otvaranju Roštiljijade, Severina na zatvaranju\nKao što je Jugmedia već najavila, jedna od najvećih balkanskih zvezda Lepa Brena otvoriće jubilarnu 30. Roštiljijadu u Leskovcu u ponedeljak 26.…\nNIŠ - Centar za empirijska istraživanja religije iz Novog Sada i niški Studentski kulturni centar (SKC) organizuju promociju časopisa “Religija i…\nBELA PALANKA - Osmi Festival omladinskih scena FOS 2016 održaće se u Beloj Palanci od 25. novembra do 3. decembra ove godine, na kome će biti prikazana…


Vlada Kosova preuzela obavezu primenu svih sporazuma iz Brisela i onog o ZSO – Krstarica\nVlada Kosova preuzela obavezu primenu svih sporazuma iz Brisela i onog o ZSO\nBeta 26. maja 2020. 10:15\nVlada Kosova preuzela je primenu svih obaveza po sporazumima proisteklim iz briselskog dijaloga, i onog o Zajednici opština sa srpskom većinom, stoji u Nacionalnom programu za sprovodjenje Sporazuma o stabilizaciji i pridruživanju (SSP) 2020-2024, koji je usvojen prošle nedelje u Vladi Kosova, piše Koha.ditore.\nU dokumentu se takode pominje sporazum o osnivanju Zajednice (Asocijacije) opština sa srpskom večinom, protiv kojeg se Pokret samoopredeljenje neprestano angažovao. Nije, medjutim, opisan put koji treba slediti i radnje koje je moguće poduzeti.\n„U decembru 2015. godine Ustavni sud je doneo presudu u vezi sa Sporazumom o Zajednici opština sa srpskom većinom. Vlada Kosova će uvek postupati u potpunosti u skladu sa Ustavom Kosova i odlukom Ustavnog suda“, piše u Nacionalnom programu za sprovodjenje SSP-a, čiji je primerak obezbedio Koha Ditore.\nOvaj sporazum je derivat prvog sporazuma za normalizaciju odnosa Kosova i Srbije, obradjen je nekoliko puta od 2013. godine, ali sporazum o principima za ZSO potpisan 2015. godine tokom vlade koju je vodio Isa Mustafa Ustavni sud proglasio je neustavnim.


UNS protestuje: Zaštita novinara izbrisana iz zakona : Nadlanu.com\nUNS protestuje: Zaštita novinara izbrisana iz zakona\nObjavljeno 17. dec 2012. / 17:52:13\nUdruženje novinara Srbije protestovalo je zbog ukidanja odredbe u Krivičnom zakoniku Srbije koja je krivično-pravnu zaštitu novinara izjednačavala sa zaštitom službenih lica, prenosi RTS.\nUNS je u saopštenju podsetio da je za ugrožavanje novinara na radnom zadatku bila predviđena kazna od jedne do osam godina, a da je u predlogu Krivičnog zakonika koji je Vlada Srbije uputila Skupštini taj član izbrisan.\n"UNS ističe da bi ukidanjem tog člana novinari izgubili ono za šta su se borili i izborili pre tri godine i podseća da pretnje novinarima i dalje u značajnoj meri krše slobodu izražavanja, zbog čega su i dalje neophodne strože sankcije za pretnje i napade na novinare", navodi se u saopštenju.\nCSR Srbija 2019: Igor Jurić - Još uvek nije dovoljno dobra…\nPolitičkim strankama UNS upućuje poziv da podnesu amandman na predloženi zakon, kako bi se novinarima omogućila bolja krivično-pravna zaštita, s obzirom na to da obavljaju posao od javnog značaja.\n"UNS podseća da se premijer Ivica Dačić javno zalagao za krivično - pravnu zaštitu novinara jednaku krivično-pravnoj zaštiti službenih lica. UNS stoga poziva premijera da se zauzme za bolju krivično-pravnu zaštitu novinara", navodi se u saopštenju Udruženja novinara Srbije.


Vojni penzioneri protestovali u centru Beograda\nČlanovi Udruženja sindikata penzionisanih vojnih lica Srbije danas su na protestu u centru Beograda tražili da Vlada Srbije poštuje zakone pri isplati duga od 2008. godine, nastalog prilikom uskladjivanja vojnih i civilnih penzija.\nNa skupu je naglašeno i da vojni penzioneri ne pristaju na isplatu “nešto više od trećine duga” koliko im je ponudjeno na osnovu vansudskog poravnanja, a ukazano je i na nerešavanje problema vojnih beskućnika čija imovina je ostala u republikama bivše Jugoslavije.\nPredsednik Udruženja sindikata penzionisanih vojnih lica Srbije Jovan Tamburić rekao je da je cilj protesta da se javnosti, sudstvu i izvrsnoj vlasti saopšti da nisu zadovoljni donošenjem i primenom Zakona o privremenom uredjenju i uskladjivanju penzija kojim su im penzije smanjene za 10 do 24 odsto.\n“Nismo zadovoljni načinom na koji Vlada Srbije uskladjuje vanredno penzije od 1. januara 2008. kao ni načinom na koji se rešava problem vojnih penzionera beskućnika”, rekao je Tamburić novinarima.\nPrema njegovim rečima, okupljeni, medju kojima su bili i penzioneri iz Niša, Subotice, Sremske Mitrovice i drugih gradova, od nadležnih traže da poštuju Ustav i zakone. “Želimo Srbiju da ostavim našoj deci kao ustavnu i zakonitu državu u kojoj imaju razloga da ostanu a ne da odlaze u beli svet”, rekao je Tamburić.\nOn je, kao i ostali govornici na protestu na Trgu Nikole Pašića izrazio nezadovoljstvo načinom na koji Radio televizija Srbije izveštava o problemima vojnih penzionera.\nNa skupu je istaknuto da se u slučaju vansudskog poravnanja penzionerima ne priznaju sudski troškovi kao ni zatezne kamate “a koje sva javna i državna preuzeća naplaćuju gradjanjima” a da je Ustavnom sudu stiglo 376 žalbi vojnih penzionera koje se ne rešavaju “jer za taj sud nisu prioritet”.\nOkupljeni su nosili transparente sa natpisima “Zašto su vojni penzioneri gradjani II reda”, “Protiv diskriminacije”, “Ko troši naše penzije”, “U Strazbur po pravdu”, “Po Zakonu, ne po zaključku”…\nPo završetku protesta na Trgu Nikole Pašića okupljeni su organizovali protesnu šetnju centralnim gradskim ulicama – pored Skupštine Srbije, do zgrade RTS, pa do zgrade Vlade Srbije.\nZakonom o vojsci Srbije iz 2008. vojni penzioneri su iz nadležnosti Ministarstva odbrane prebačeni u nadležnost Fonda Penziono-invalidskog osiguranja tako da su ostali bez povećanja penzije od 11,06 odsto koje je trebalo sprovesti po propisima Srbije od 25. januara 2008. godine.


Stručnjaci u našem timu poseduju znanja, veštine, profesionalno iskustvo iz oblasti Teorije afektivne vezanosti i Sistemske porodične terapije, koji daju kontekst za rad sa porodicom kao celinom i koji akcenat stavljaju na zaštitu funkcionalnih odnosa i realizaciju kapaciteta porodice za kvalitetan život.\nSvaka osoba se razvija tokom života, a razvoj počinje još prenatalno, u majčinom stomaku. Iz ugla različitih teorija razvoj se definiše na razne načine, ali generalno, razvoj možemo posmatrati kao celoživotni proces uvećavanja naših potencijala u skladu sa životnim dobom i potrebama koje se tokom njega stavljaju pred nas. Pored individualnog razvoja, svaki partnerski odnos i celokupna porodica prolaze kroz svoj razvojni put, od formiranja partnerskog odnosa, njegovog razvoja, do roditeljskih uloga, odrastanja dece i ponovnog vraćanja na život u paru...\nTempo stalnih promena u savremenom društvu diktira i kontinuirane promene u okviru svih njegovih delova. Stoga je stručnjacima koji se u svom svakodnevnom radu sreću sa pojedincima (odraslima i decom), parovima ili porodicama neophodno stalno stručno usavršavanje kako bi ih što bolje razumeli i pružili im što kvalitetniju podršku. Edukacija stručnjaka u Centru za podršku ranom razvoju i porodičnim odnosima HARMONIJA je usmerena na savremene pristupe proceni i tretmanu pojedinaca, parova i porodica u različitim kontekstima rada i ustanovama.\nLjudi se često susreću sa situacijama koje su za njih manje ili više zahtevne i koje pred njih postavljaju nove zadatke. Neke od ovih situacija nam privremeno deluju izazovno, ali sa lakoćom izađemo na kraj sa njima, za neke nam je potrebno malo više upornosti i ulaganja resursa, ali se na kraju opet adekvatno razreše. Ipak, ponekad se desi da se obeshrabrimo i neke od njih nam se čine kao „preveliki zalogaji“ za nas i nešto sa čim ne možemo da izađemo na kraj, kao problem za koji nemamo rešenje ili kod kojeg prethodno primenjivana rešenja ne daju rezultate.\nRezultati naučnih istraživanja nedvosmisleno pokazuju da prvih 1000 dana u životu svakog deteta predstavljaju period najintenzivnijeg razvoja, pa i najveće osetljivosti na, kako pozitivne, tako i negativne činioce iz okoline. Tokom ovog razdoblja, mozak se razvija najvećom brzinom i tada je dete najspremnije da uči o sebi i svetu oko sebe. Da bi to učenje bilo optimalno, dete se oslanja na odnos sa bliskim osobama koje o njemu brinu i koje kreiraju bezbedno, sigurno i podsticajno okruženje.


Srbija Info Vesti / Milošević ne priznaje sud i odbija advokate\nMilošević ne priznaje sud i odbija advokate\n03. jul 2001.\nMilošević pred haškim sudijama\nHAG, 3. jul 2001. (Beta) - Bivši predsednik SRJ Slobodan Milošević izjavio je pred haškim sudijama da Haški tribunal smatra lažnim sudom, odbijajući da se izjasni o optužnici za zločine nad kosovskim Albancima.\n"Ovaj sud smatram lažnim sudom i optužnice su lažne", rekao je Milošević na engleskom jeziku u prvom pojavljivanju pred Haškim tribunalom.\n"Nemam razloga da imenujem zastupnika da me zastupa pred nezakonitim organom", rekao je Milošević na pitanje sudije da li želi da razmisli o tome hoće li imenovati zastupnika.\nMilošević se pred sudijama Tribunala pojavio bez advokata, a na pitanje sudije Ričard Meja da li želi da mu se pročita optužnica, Milošević je odgovorio "to je vaš problem".\nKako je bivši predsednik odbio da se izjasni o optužnici sudije Tribunala u Hagu unele su u njegovo ime da je odbacio sve tačke optužnice.\nKada je Milošević rekao da "suđenje ima za cilj da proizvede lažno opravdanje za zločine koje je NATO pakt počinio na teritoriji SRJ", sudija Mej je prekinuo bivšeg jugoslovenskog predsednika rečima:\n"Gospodine Miloševiću, ovo nije trenutak za govore. Kao što sam rekao, vi ćete uskoro biti u prilici da se branite i da iznesete odbranu pred ovim sudom. Sada nije trenutak za to. Mi smo sada završili sa ovom raspravom", rekao je Mej.\nSudija Ričard Mej savetovao je Miloševića da ipak razmisli o angažovanjuu advokata, jer će postupak biti dug i složen i da je u njegovom najboljem interesu da razmisli odbrani.\nPostupak izjašnjavanja bivseg jugoslovenskog predsednika, koji je pred sudijama Haškog tribunala delovao potpuno smireno, završen je za samo dvanaest minuta. Sledeća rasprava, odnosno statusna konferencija, zakazana je za ponedeljak 27. avgusta.\nMiloševićevo prvo pojavljivanje pred Tribunalom u Hagu bilo je pred punom najvećom sudnicom tribunala, a stotine novinara svetskih medija današnji pretres pratili su iz susedne zgrade preko video ekrana.\nOdluka Vlade Srbije o saradnji sa Tribunalom u Hagu\nNajavljeno proirivanje optunice, nastavak 29. oktobra\nMirjana Marković otputovala u Hag\nMirjana Marković 19. jula u poseti Slobodanu Miloeviću\nSudije okrunog suda u Beogradu nastavljaju istragu u Hagu\nHolandski sud moe da preispita legalnost hapenja?\nSuđenje Miloševiću sredinom iduće godine\nFBI prikuplja dokaze protiv Miloševića\nMirajana Marković jo nije zatraila holandsku vizu\nArtman: Kratak susret Karla del Ponte - Miloević\nZdenko Tomanović: Miloević neće angaovati advokate\nRemzi Klark dobio ponudu da brani Miloševića\nNastavlja se istraga protiv Miloševića\nOptužnica i za zločine u Hrvatskoj i BiH\nMilošević u Hag stigao s lisicama na rukama\nREAGOVANJA IZ ZEMLJE NA HAPŠENJE I SUĐENJE SLOBODANU MILOŠEVIĆU\nREAGOVANJA IZ SVETA NA HAPŠENJE I SUĐENJE SLOBODANU MILOŠEVIĆU\nOPTUŽNICA ZA ZLOČINE PROTIV ČOVEČNOSTI I KRŠENJA RATNIH ZAKONA I OBIČAJA\nOPŠTI PODACI O ZATVORU U HAGU\nPredhodne vesti o izručenju\nReagovanja pre izručenja Miloševića


Dežer: Srbija je pogodna za ulaganja - Bizlife.rs\nDežer: Srbija je pogodna za ulaganja\n14:40 Beograd, 15/11/2011\nEvropska unija će i dalje podržavati srpska preduzeća u jačanju konkurentnosti i integracijama na evropskom i globalnom tržištu, naveo je šef delegacije EU u Srbiji Vensan Dežer, ocenivši da je naša zemlja plodno tle za privlačenje stranih investitora.\nNa otvaranju skupa “Susret s kupcima” u beogradskom Ekspo centru, on je naveo da je EU uložila oko 60 miliona evra u projekte podrške razvoju malih i srednjih preduzeća u Srbiji. Trenutno su u toku tri projekta koja se sprovode uz pomoć EU, vredna 14,4 miliona evra, čiji je cilj da se podrži razvoj konkurentnosti i inovativnosti malih i srednjih preduzeća u Srbiji.\nOcenjujući da srpske vlasti čine prave korake u privlačenju stranih ulagača i da Srbija za to ima dobre preduslove, Dežer je dodao da treba još dosta učiniti na smanjenju birokratije i pojednostavljenju procedura izdavanja dozvola.\nOn je ukazao da je, radi podizanja nivoa konkurentnosti srpskih preduzeća, potrebna tešnja saradnja između univerziteta i privrede i da je trenutno u toku jedan takav projekat vredan 8,5 miliona evra, koji se sprovodi uz pomoć Svetske banke.\nDežer je izrazio očekivanje da će na “Susretu sa kupcima” srpske firme uspeti da ostvare poslovnu saradnju sa 35 svetskih kompanija koje izlažu na toj dvodnevnoj manifestaciji.\ninvesticije mala Srbija


Iz Tužilaštva BiH navode da su u protekle tri godine podigli 580 optužnica protiv 1.276 lica za krivična djela iz svoje nadležnosti, među kojima i za najteže oblike – ratne zločine, organizovani kriminal, korupciju, trgovinu ljudima, finansijski kriminal, poreske utaje, terorizam, dok Mektić tvrdi da jer podignuto 35 optužnica.\n“Javnost treba znati da su, uprkos svim poteškoćama u 2016. godini, podignute 194 optužnice protiv 375 lica, ostvarena norma u Tužilaštvu BiH za 2016. godinu je 138,97 odsto, a procenat osuđujućih presuda 85,5 odsto”, navodi se u saopštenju.\nU saopštenju se dodaje da je iznesenim tvrdnjama nanesena šteta ugledu Tužilaštva BiH, koje je nosilac mnogih aktivnosti u borbi protiv najtežih oblika krivičnih djela, kao i da će ova informacija biti proslijeđena Visokom sudskom i tužilačkom savjetu BiH na upoznavanje.\n“Ovaj istup ministra Mektića, samo je jedan od javnih istupa, u kojima iznosi netačne podatke o instituciji Tužilaštva BiH i vršiocu dužnosti glavnog tužioca Gordani Tadić, koju neosnovano dovodi u vezu sa drugim nosiocima pravosudnih funkcija”, navodi se u saopštenju.\nIz Tužilaštva BiH ističu da je Mektić svojim nedavnim istupom direktno ugrozio bezbjednost glavnog tužioca o čemu je upoznato i rukovodstvo Direkcije za koordinaciju policijskih tijela BiH.\n“S obzirom na to da se Mektić u svom istupu poziva na određenu `informaciju o stanju u pravosuđu`, koju treba razmatrati Parlmentarna skupština BiH, Tužilaštvo BiH ističe da je riječ o obmanjujućim informacijama i da izneseni navodi nisu tačni”, navodi se u saopštenju.\nU saopštenju se dodaje da je Tužilaštvo otvoreno prema svim institucijama zakonodavne, izvršne i pravosudne vlasti, radi pružanja tačnih i istinitih podataka.\n“Tužilaštvo BiH, uprkos svim pritiscima, nastavlja intenzivno da radi u interesu vladavine prava i svih građana BiH”, navodi se u saopštenju.\nMektić je izjavio juče da je na sjednici Savjeta ministara BiH razmatrana informacija o stanju u pravosuđu, koja treba da bude dostavljena parlamentu BiH na raspravu za posebnu sjednicu, a u kojoj se navodi da je Tužilaštvo u protekle tri godine podiglo 35 optužnica.\nOn je dodao da je analiziranjem optužnica zaključeno da je samo sedam dobilo osuđujuću presudu za najlakše oblike krivičnih djela. “To znači 0,5 optužnica po tužiocu godišnje. To govori o propasti, dubokoj nemoći i neradu, korupciji, kriminalu ili kako hoćete u pravosudnim institucijama”, ocijenio je Mektić.\n#Dragan Mektić#tužilaštvi bih


Ovi RedFoxLotto Uslovi korišćenja (u daljnjem tekstu označeni Uslovi korišćenja) odnose se na redfoxlotto.com web sajt (u daljnjem tekstu označena kao Web sajt) kojom upravlja i održava je White Lotto B.V., Fransche Bloemweg 4, Willemstad, Curacao (u daljnjem tekstu označena kao kompanija).\nRedFoxLotto je zaštitno ime u vlasništvu Kompanije i njegovo korišćenje bez dozvole Kompanije je zabranjeno i smatra se kršenjem prava Kompanije.\nAneks 1 na RedFoxLotto Uslove korišćenja\nO potrebi za pružanjem ovih dokumenata ćete biti elektronski obavešteni. Molimo vas da te dokumente dostavite što je to pre moguće, što će pomoći da se izbegnu kašnjenja u provođenju vaših transakcija. Ako ne uspete dostaviti potrebne dokumente u roku od 7 kalendarskih dana od dana primanja informacije, vaš račun može biti suspendovan ili izbrisan prema RedFoxLotto Uslovima korišćenja.\nAneks 2 na RedFoxLotto Uslove korišćenja


Navedeno je to u izvještaju ombudsmana za ljudska prava u Bosni i Hercegovini za 2020. godinu gdje se, također, navodi da je iz predmeta koje su registrovane u ovoj instituciji vidljivo kako BiH ima i dalje izražen problem vršnjačkog nasilja.\n– Iz zaprimljenih žalbi vidi se da se u većini slučajeva radi o verbalnom nasilju u osnovnim i srednjim školama. Najčešće se dešava u školi, za vrijeme odmora, u učionicama, na hodnicima ili u dvorištu – navode u svom izvještaju.\nIz Centra za socijalni rad navode da se najčešće vršnjačko nasilje podvodi pod druge patološke fenomene, najčešće maloljetničke delinkvencije i slično, za koju postoji zakonom propisana službena evidencija, dok se za vršnjačko nasilje ne vodi posebna evidencija.\nIstiču kako su ranije realizovali aktivnosti s ciljem podizanja svijesti o potrebi i značaju prepoznavanja i adekvatnog reagovanja na potencijalno vršnjačko nasilje kako bi se spriječile sve veće posljedice.\nAdmir Katica, ministar unutrašnjih poslova Kantona Sarajevo kaže da u Krivičnom zakonu FBiH ne postoji krivično djelo “vršnjačkog nasilja”, te se u odnosu na maloljetna lica, a koji su počinioci krivičnih djela, primjenjuje Krivični zakon, Zakon o krivičnom postupku, kao i Zakon o zaštiti i postupanju sa djecom i maloljetnicima u krivičnom postupku FBiH.


Od parlamenta nema boljeg mjesta za dijalog – Portal Berane\nOd parlamenta nema…\nOd parlamenta nema boljeg mjesta za dijalog\nFoto : Skupština Crne Gore\nŠef parlamenta Aleksa Bečić saopštio je da je siguran kako u našoj zemlji ne postoji bolje mjesto za podsticanje dijaloga i pokretanje konstruktivne debate od Skupštine Crne Gore.\nBečić je na konferenciji „Zapadni Balkan i EU: demokratska konsolidacija kroz ispunjavanje političkih kriterijuma“ rekao kako se nada da će Skupština Crne Gore u narednom periodu postati pravo poprište argumentovane rasprave, piše RTCG.\n„Saradnja sa NVO sektorom je od izuzetne važnosti za otvaranje tema koje utiču na evropsku budućnost Crne Gore. Rezultat konferencije trebalo bi da nas približi odgovaru na pitanje šta moramo da unaprijedimo kako bismo postigli napredak političkih kriterijuma za članstvo u EU“, rekao je Bečić.\nOn smatra kako ispunjavanje evropskih standarda političkih kriterijuma znači jačanje vladavine prava, udaranje čvrstih temelja za institucije sistema, neselektivno poštovanje ljudskih i manjinskih prava.\n„Skupština Crne Gore je odlučna da ostvari ono što je zacrtano u agendi 27-og saziva“, poručio je Bečić.\nKroz pomoć koju nam, kako navodi, pružaju naši evropski partneri, građani će, prema riječima Bečića, osjetiti poboljšanje u svakodnevnom životu, preko saobraćajne infrastrukturne povezanosti zemalja, kroz programe podrške mladima, ali i projekte vezane za obnovljive izvore energije i digitalnu transformaciju.\nIzvršni direktor CDT-a Dragan Koprivica kazao je da je dosadašnja politika EU imala ograničeni uticaj na vladavinu prava u državama ZB.\n„Pored formalnog ispunjavanja postavljenih zadataka i usklađivanja sa pravnom tekovinom EU, postalo je očigledno da države regiona stagniraju, pa čak i nazaduju na polju demokratizacije“, rekao je Koprivica.\nPrema njegovim riječima, ni u jednoj od država ZB nije ostvarena ravnoteža vlasti, već je izvršna zadržala dominaciju nad parlamentima i pravosuđem.\nTo će, kako je naveo, biti ključni zadatak crnogorskog, ali i drugih parlamenata.\n„Preraspodjela moći, ne na način kako to odgovara moćnima, već kako to ustavi zemalja propisuju“, dodao je Koprivica.\nOn je kazao da je, u vrijeme zaokupljenosti Unije unutrašnjim reformama, u državama ZB došlo do rasta populizma, etno-nacionalizma, polarizacije i zaoštravanja bilateralnih odnosa.\n„Naše države moraju konačno osigurati poštovanje principa nemiješanja u unutrašnja pitanja susjeda“, istakao je Koprivica.\nKako je naveo, o otvorenim regionalnim pitanjima mora se komunicirati, i problemi se moraju rješavati kroz diplomatske i političke mehanizme saradnje, „a ne kroz prljave poruke poslate preko glasnika u lojalnim medijima“.\nKoprivica je kazao da države ZB treba da prihvate novu metodologiju pregovora.\n„U cilju vraćanja svog kredibiliteta na ZB, EU mora zaustaviti praksu nekoherentnih poruka. Tapšanje po ramenu regionalnih vlasti dovodi samo do formalnog, a ne suštinskog napretka“, zaključio je Koprivica.\nUčesnicima konferencije su se onlajn obratili i direktorica Balkanskog fonda za demokratiju Gordana Delić, Ambasador Norveške u Srbiji, Makedoniji i Crnoj Gori, Jern Eugen Jelstad, dok im je ambasadorka EU u Crnoj Gori, Oana Kristina Popa, uputila video-poruku.\nKonferencija „Zapadni Balkan i EU: demokratska konsolidacija kroz ispunjavanje političkih kriterijuma“ organizovana je pod pokroviteljstvom Balkanskog fonda za demokratiju i Ambasade Norveške.


Vakcinacija na Kosovu protiv korona virusa ne pre proleća - Kosovo Online\nVakcinacija na Kosovu protiv korona virusa ne pre proleća\n16. Decembar 2020. • 13:43\nIzvor: Kosovo Online/Reporteri/DW\nNajavljeno je da će Kosovo besplatno obezbediti 360.000 vakcina, a da će ostatak kupiti, dok zvaničnici SZO u Prištini predviđaju da vakcinacija ne može započeti pre prolećne sezone, piše Reporteri.\nNa praznicima na kraju godine Kosovo će se naći i sa potrebnim merama i novim planom za sprečavanje širenja kovid-19,\nVlasti još nisu precizirale da li će doći do promene mera i novog plana sa suzbijanje pandemije kovid -19 ili do potpunog zatvaranja zbog epidemiološke situacije.\nPremijer Kosova Avdulah Hoti rekao je da se institucije pripremaju da uvedu neophodne mere za sprečavanje širenja koronavirusa tokom predstojećih praznika.\n„Zdravstvene ustanove ostaće mobilisane. Pripremamo scenarije za neophodne mere za praznike na kraju godine kada je veća posećenost građana, uključujući dolazak iz dijaspore“, objavio je na Fejsbuku Hoti.\nObezbeđivanje vakcine prioritet\nEpidemiološka situacija na Kosovu poslednjih nedelja bila je kritična zbog velikog broja infekcija i smrtnih slučajeva.\nU poslednja dva dana smanjen je broj novozaraženih. Neke zemlje su počele sa anti-kovid vakcinacijom, druge najavljuju uskoro, Kosovo ulaže napore da obezbedi vakcine, rekao je Hoti.\n„Deo smo koalicije COVAKS i očekujemo da ćemo dobiti vakcine za 20 odsto stanovništva. Ministar zdravlja je u kontaktu sa kompanijom za vakcine u kontaktu smo sa zemljama partnerima kako bismo od njih tražili direktnu podršku“, rekao je Hoti.\nKako će Kosovo obezbediti vakcinu?\nNade su uperene ka Evropskoj uniji. Predsednica Evropske komisije Ursula fon der Lajen i predsednik Evropskog saveta Šarl Mišel obećali su da će EU prioritet pružiti pomoć zemljama zapadnog Balkana vakcinom kovid-19.\n„Brinemo i o našim komšijama. Evropska unija će koordinirati donacijama vakcina od država članica, posebno za zaštitu zdravstvenih radnika na zapadnom Balkanu i njegovih suseda“, rekla je fon der Lajen, nakon nedavnog samita EU.\nMediji u Prištini, pozivajući se na izvore iz Evropske komisije, navode da će vakcine za balkanske zemlje pružati međunarodna koalicija COVAKS gde EU ima glavnu ulogu. U ovoj međunarodnoj koaliciji za pružanje vakcina su 184 države.\nVakcine protiv kovida zahtevaju posebne uslove skladištenja i transporta. Prema rečima premijera Hotija, Nacionalni institut za javno zdravlje na Kosovu radi na obezbeđivanju potrebne tehničke opreme za skladištenje i distribuciju vakcine svim opštinama.\n„Institut je pripremio plan vakcinacije, dajući prednost starijim osobama i građanima sa hroničnim bolestima, zajedno sa zdravstvenim radnicima“, rekao je Hoti.\nPortparol Evropske komisije rekao je da su zemlje regiona zapadnog Balkana dužne da razviju svoju strategiju vakcinacije u skladu sa uputstvima koja je Evropska komisija dala državama članicama, olakšavajući tako pomoć i koordinaciju EU.\nPrema EU, već je u toku koordinacija između Evropske komisije, država članica EU i zemalja regiona Zapadnog Balkana za pružanje prvih doza vakcina.\nVakcinacija na proleće\nSlužbenik za vanredne situacije pri SZO na Kosovu Isme Humoli, kaže da proces vakcinacije protiv koronavirusa na Kosovu ne može započeti pre prolećne sezone.\n„Iz SZO se nadamo da će to biti sredina marta, eventualno početak aprila. Šanse da se započne ranije su vrlo male zbog količine proizvodnje vakcina i velike potražnje širom sveta“, rekla je Humoli.\nPrema njenim rečima, Kosovo se suočava sa nedostatkom tehničkih i profesionalnih uslova za novu vakcinu i SZO pruža podršku vlastima u pripremi terena za početak vakcinacije stanovništva.\n„Od SZO imamo tehničku podršku, što znači da ćemo obučiti osoblje o vakcinaciji, da prati neželjene efekte nakon vakcina, njihovu identifikaciju, registraciju vakcina i tako dalje“, dodala je Humoli.\nMinistar zdravlja na Kosovu Armend Zemaj je prošle nedelje potpisao zvaničnu prijavu za vakcine protiv kovid -19 preko Svetske organizacije za vakcinaciju.\nPrema njegovim rečima, očekuje se da će Kosovo dobiti oko 360 hiljada besplatnih vakcina, dok ostatak namerava da kupi. Kosovo ima 1,7 miliona stanovnika.\nOd početka pandemije na Kosovu, više od 43.000 ljudi je zaraženo, od posledica koronavirusa preminulo je 1.120 ljudi, a preko 29.000 je izlečeno.\nPrema podacima Nacionalnog instituta za javno zdravlje na Kosovu je oko 11.500 aktivnih slučajeva.\nvakcina koronavirus EU Evropska komisija SZO Avdulah Hoti Ursula fon der Lajen Armend Zemaj\nKosovo dobija 20 odsto vakcina za kovid-19 besplatno\nMinistar zdravlja Armend Zemaj izjavio je da će Kosovo besplatno dobiti 20 odsto vakcina za kovid-19, prenosi Koha.\nZemaj potpisao prijavu za nabavku antikovid vakcina